text:
Segun Andin Bikker di PDR, a haya informacion riba e tematica awe di e problematica di cierto preocupacion den pueblo pa e fluho di turistanan cu ta bin for di nos pais ruman Venezuela, caminda cu ta wak cu tin un desborde den cierto casonan di criminalidad, etc.
Y hopi preocupacion pa esaki. A haya cifranan cu por a constata cu normalmente nos ta haya un fluho di 150 mil turista cu ta bin anualmente tur e añanan cu a pasa, caminda cu nan ta contribui na nos turismo.
E mercado di turismo di Venezuela ta e di dos, a parte di esun di Merca y otro paisnan. E aña aki a bin 100 mil turista adicional for di Venezuela y aparentemente e fluho aki nos pais no por deal cun’e. E tin cierto molester y eseynan ta wak con nan ta bay adres’e.
A tende tambe cu gobierno lo manda un carta pa Hulanda, pasobra tin un aspecto pa loke ta trata e visa. A puntra e minister, pasobra den nos leynan te dia di awe, cu ta Aruba ta dicidi riba visa.
Tin di compronde cu e otro mandatarionan a bisa cu ta Hulanda ta dicidi riba dje y ta den ehecusion tin cu atende cu Hulanda. Pero si bin cu un sistema pa Merca, ora biaha pa Merca, cu ta online ta aplica, introduci un sistema di Visaweaver y e 150 mil averahe cu kier pa sigui bin e pais aki, siguramente lo por pensa un sistema cu por atende cun’e.
Bikker ta sigui splica cu ta ideanan cu den dialogo entre Parlamento y gobierno awe a intercambia. Nos ta gradicido cu por tabata tin e oportunidad pa intercambia di opinion cu gobierno. Esey ta duna di conoce cu parlamento ta vigilante y ta scucha preocupacion den pueblo pa yega na solucionnan concreto riba e tematica aki.
E ta un problema hopi complica si. E evaluacion cu ta wordo haci ta e parti di turismo substancial cu ta keda contribui na nos economia y lo kier pa nan sigui contribui.
Con cu bay bin tambe otro aspecto cu si bay introduci cierto reglanan pa loke ta trata visa, etc., con ta bay deal cu e hecho cu e cercania di e pais cu e ora ta bay haya ilegalnan ta drenta y cu no tin nan registra.
E problematica ta uno complica y no tin un solucion cu por bisa un tipo di posibel medida of cualkier otro tipo di reglamentacion, lo ta solucion’e den un solo. Ta keda cu e pregunta cu e economia awor aki ta depende solamente riba turismo.
E mercado di turismo di Venezuela ta substancial, los di a bin cu awor aki. Pero ta keda depende riba esnan cu tin condominio, cas y timeshare aki y cu pa decada ta contribuyendo na e economia di e pais.
E solucion no ta un so, ta un pakete cu lo mester evaluanan y evalua tambe na un manera cu e ta mantene e fluho di turista, cu semper a contribui na nos pais y cu no a causa ningun tipo di problema, e Parlamentario a comenta.


c: text/html

text:
UbuntuPapiamentoTranslators
Vishon general
Esaki ta e página di e ekipo di tradukshon di 'Ubuntu na Papiamento.
Kon mi por partisipá?
Djòin e ekipo den ubuntu-l10n-pap
Komunikashon
Nos herment prinsipal di komunikashon ta e lista di mail na Launchpad
hermentnan
Lista di término i guía di estilo
Lista di término usa de en tradukshon di Ubuntu
Rosetta
Guíanan i material di ayudo pa e tradukshon
Gruponan semehante
Traha un lista di gruponan semehante na e grupo akí. E semehansa akí tin di aber prinsipalmente ku un proksimidat lingwístiko manera nos por interkambiá informashon, ets.
Ekipo di tradukshon na e Asturianu
CategoryHomepage CategoryLoCoTeams CategoryEnglishTranslation
UbuntuPapiamentoTranslators (last edited 2012-03-17 23:20:58 by elektrolupo)

robotstxt: allowed

filter: keep


text:
PHILIPSBURG – E proseso Orca – ku sa yama proseso di Bada Bing tambe – ta kuminsá mañan den e edifisio klásiko di korte di Sint Maarten. E sospechosonan mayó den e kaso di soborno aki ta e parlamentario independiente anterior Patrick Illidge i e doño di e nightclub Bada Bing Jaap van den Heuvel. Su manager Krijn van den Breug i Lunteren NV, e kompania ku ta eksplotá e nightclub, tambe ta parse dilanti wes.
Ta sospecha Illidge di a tuma 150 mil dòler na plaka bou di mesa serka Van de Heuvel. Pa esaki Illidge lo a kombensé Ministerio di Asuntunan Ekonómiko pa regla pèrmitnan, relahá oranan di apertura i prolongá e término di empleo pa e prostitutanan di Bada Bing.
Grabashon di vidio
E kaso a kuminsá na mart di aña 2013 despues di un notisia den e korant hulandes De Telegraaf, ku no pa kasualidat a kai huntu ku Illidge su presensia na un enkuentro di e deliberashonnan interparlamentario di Reino na Den Haag. Despues a bin resultá ku e korant The Daily Herald na Sint Maarten basta tempu tabatin un grabashon di vidio, fechá 30 di sèptèmber 2012, den su poseshon kaminda por mira kon Van den Heuvel den su klup ta entregá plaka na Illidge. E korant no a hasi nada ku e grabashon te dia ku e notisia tokante di esaki a sali den De Telegraaf.
Landsrecherche a konfiská e grabashon su manisé i a listra na Bada Bing i serka Illidge, na su kas i na su ofisina den parlamento. A tende masha hopi testigu i sospechoso – entre nan e ministernan Roland Duncan (Hustisia) i Hubert Pantophlet (Asuntunan Ekonómiko), e polítiko Theo Heyliger, e editor Paul de Windt i e periodista Mike Granger.
Van den Heuvel a deklará den un entrevista ku e korant di idioma ingles Today ku tabata trata di pagamentu bèk di un fiansa serka Illidge. Ademas e doño di nightclub a bisa ku el a graba e vidio na petishon di Heyliger, kende ker a konvensé Illidge pa bòltu pa oposishon. Heyliger semper a ninga esaki.
‘Fuck him’
Den e vidio Van den Heuvel ta menta William Marlin, lider di e partido di gobièrnu di e tempu ei, Aliansa Nashonal. “Fuck him. Nos ta kontrolá gobièrnu. M’a bise ku e mester firma numa” Illidge ta bisa, sin aklará ta kiko Marlin, e tempu ei vise prome minister, a firma.
Van den Heuvel ta bisa ku el a duna Heyliger e grabashon i ku esaki na su turno a pas’é pa e periodista Mike Granger, ku e petishon pa proses’é i saka e parti kaminda tin entregamentu di plaka. Despues Granger a ninga esaki.
Organisashon kriminal
Na òktober di 2013 a arestá Van den Heuvel i el a pasa diesocho dia den prizòn promé ku a skòrs su detenshon. Despues korte a terminá e skòrsmentu i a duna e sospechoso su pasaporte bèk. A arestá Illidge na yanüari di aña pasá i el a keda será dies dia.
Van den Heuvel tabata kontentu i alabes desapuntá ku e salimentu liber di Illidge. Ministerio Públiko a akusá tur dos hòmber di ta miembro di un organisashon kriminal, pero Illidge a keda será ocho dia ménos i despues ku el a sali liber e no a haña restrikshon.
Van den Heuvel su defensa ta konsistí di abogado Cor Merx i spesialista fiskal Gert Bergman. Ralph Richardson ta abogado di Patrick Illidge; e ta haña asistensia di Erik Jansen pa e aspektonan finansiero di e kaso, Gert Hatzman ta defendé Krijn van der Burg.
Outor Hilbert Haar


text:
Notisia - Coronavirus/COVID-19
66 Notisianan Tokante Coronavirus/COVID-19
Surti segun Fecha / Relevansha
Servisionan di RCN ta kontinua den forma adaptá
Rijksdienst Caribisch Nederland (RCN) ta sigui brindá servisio na siudadanonan di Hulanda Karibense i ta keda disponibel via di ...
Empresarionan ta risibí sosten for di EZK atrobe
Empresarionan ku tin di aber ku pèrdida di volúmen di benta dor di e krísis di corona i ku pa e motibu ei tin difikultat di paga ...
Medidanan nobo traslado médiko pa Sint Maarten relashoná ku infekshonnan vírùs di corona
Debí na e kantidat kresiente di infekshon ku e vírùs COVID-19 na Sint Maarten, Zorg en Jeugd Caribisch Nederland (ZJCN) en todo ...
Gabinete ta prolongá pakete di emergensia pa Hulanda Karibense
Gabinete a disidí awe pa prolongá e pakete di emergensia pa habitante- i kompanianan na Boneiru, Sint Eustatius i Saba, pa motibu ...
Kompensashon for di EZK awor tambe pa empresario ku gastu fiho mas abou
Empresarionan afektá pa e medidanan en konekshon ku e vírùs di corona por apliká pa un kompensashon pa nan gastunan fiho for di ...
SZW ta duna empresarionan espasio pa reanudá
Dunadónan di trabou ku ta hasi uso di e areglo di emergensia di SZW pa haña sosten den nan gastunan di suèldu, no mester hasi ...
Diskurso di Gezaghèber Rijna 12 di mei 2020
Awe 12 di mei ta dia internashonal di enfermeria. Tur aña di nobo riba kumpleaño di Florence Nightingale ta duna honor na ...
Regresá bèk Boneiru for di otro islanan awor posibel
Entrante awe 8 di mei ta duna siudadanonan di Boneiru ku ta pegá riba Kòrsou, Saba òf Sint Eustatius, e posibilidat pa bai kas ...
Corona Smart: maksimal 50 persona, distansia sosial pa adulto i higiena ta importante
Entrante 6 di mei 2020 e Ordenansa di Emergensia COVID-19 nobo ku medidanan ‘Corona Smart’ ta na vigor. E prohibishon pa tur ...
Skolnan ta habri bèk entrante 11 di mei Muchanan no mester tene distansia sosial
No ta nesesario pa laga mucha te ku 17 aña tene distansia sosial ora di hunga, hasi deporte òf ora nan bai skol atrobe entrante ...


text:
Cushina
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Cushina of cushna ta e proceso pa traha cuminda cla pa come door di cushin'e. Hende ta cushna cu candela door di uza palo of carbon cu un stoof cu ta uza propaan of gas natural of stoof cu ta uza coriente. Un forno ta parti di un stoof cu tin un estilo di un box. Hende traha forno di klei of di bloki.
Tin diferente modo pa cushina. Nos por herbe cuminda den awa. Nos por hasa cuminda door di tira zeta of manteca. Nos ta horna bolo door di tinie den e forno cayente. Nos ta roast of grill cuminda door di want'e over di e candela. Tin cu sa herbe carni of nan tin ta grill e y hasta tin cu ta hasa pan. Nos ta cushna e cuminda aki den un panchi. Tin ta lora e carni cu blachi mata pa cushn'e of nan ta hacie cu un taki di palo.
Prome cu nos cushna carni, nos ta yama esaki curu. Tin cu ta come cura. Otro cuminda curu no ta saludabel pa e curpa humano, dus nan tin wordo cushina.
Un hende cu ta siña cushina y a bay studi'e como carera, nos ta yama e hendenan aki coki of chef. Pa hopi hende, cushina ta un arte. Pa e mayorianan ta djis trabou.
Cushnando ta manera arte, ta traha e cuminda p'asina e smaak ta dushi y mustra bon.
Economia[editá | editá fuente]
Awendia cushinamento a bira algo masha grandi mes rond mundo. Tin restaurant ta busca coki of chef experiencia y nan ta paga nan un gran cantidad di placa, mayoria e cuminda di restaurant ta caro.


text:
Diabierna ultimo na momento cu Riverplate, cu ta na di 5to posishon, a cai venci, automaticamente Tricolornan di Solito a bira e prome ekipo pa clasifica pa play-off campeonato Divishon Honor. Cu 28 punto faltando 3 wega mas di campeonato regular, diasabra awor 2 di april pa 6:30 pm e Soldatnan Tricolor lo enfrenta ekipo Hulk di Bubali den Centro Deportivo Guillermo Prospero Trinidad. Un partido sigur importante pa e orguyo berde di Noord, pero tambe pa RCA cu kier gana un ves mas e Copa Campeon Campeonato Regular. Directiva ta invita e famia grandi pa ban apoya nos hobennan y despues pasa club pa hunto nos cuminsa crea e ambiente festivo di play-off final. Ya caba a hasi pedido pa camiseta tricolor y dentro algun siman nan lo ta obtenibel na club. Ban apoya tur nos divishonnan ya cu RCA ta clasificando pa playoff den tur categoria y den mayoria di nan competiendo pa promer lugar.
Club
RCA “Big Wheel Lottery powered by Powerade” prome clasificado playoff lo enfrenta Bubali diasabra awo.
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...


text:
E prome vuelo comercial di SpaceX a drenta den orbita diaranson anochi cu cuatro amateur abordo y nan sponsor biyonario, e salto mas ambicioso te awo den turismo espacial.
Tabata e prome biaha cu un astronave a circula Tera cu un tripulacion completamente amateur y sin astronauta profesional.
E dos homber y dos muhe di e capsula Dragon ta bay pasa tres dia bayendo rond di e planeta na un orbita inusualmente halto – 160km mas halto cu ISS – prome cu cay den costa di Florida durante weekend. Ta e prome intento di fundador Elon Musk den e competencia pa dollar di turismo espacial.
Biyonario lider di e vuelo, Jared Isaacman ta e tercer biyonario pa lansa e berano aki, siguiendo Richard Branson di Virgin Galactic y Jeff Bezos di Blue Origin. Apenas cu 38 aña, Isaacman a crea su fortuna di un compania di proceso di pago cu el a crea durante su adolecencia.
Den e vuelo nombra Inspiration4 tambe tin Hayley Arcenaux (29), sobreviviente di cancer di weso infantil kende ta traha como dokter assistent na unda el a ricibi tratamento
— St. Jude Children’s Research Hospital na Tennessee. Isaacman a priminti $100 miyon di su propio placa na e hospital y ta buscando otro $100 den donacion. Arcaneaux a bira e Mericano mas jong den espacio y tambe e prome persona den espacio cu prostesis, un bara di titanium den su pia. Tambe abordo: ganadornan di concurso Chris Sembroski (42) y Sian Proctor (51).


text:
Oranjestad-Minister Michelle Hooijboer-Winklaar a habri siman cu ataquenan riba lider di MEP Evelyn Wever-Croes, cuestionando dicon Evelyn no a contesta su preguntanan ainda, cu el’a hasi siman pasa. “Na prome lugar, ta awe numa mi a ricibi e carta di e minister, cu supuestamente ela manda di siman pasa. Awe el’a drenta Parlamento y mi a hay’e mesora. Pues mi no por a reacciona prome. Pa colmo ora mi a bai lesa su contesta di 34 pagina pami comprende kiko e ta puntrando mi, mi no a haya ningun pregunta di parti di e minister. Pues e no a mandami ningun pregunta. Con e kier pa mi contest’e?
Na di dos lugar, ta bon pa e minister realisa cu e trabou di un Parlamentario ta controla y cuestiona maneho di e ministernan especialmente ora un medio di comunicacion importante na Aruba tin 3 siman ta cuestiona posible iregularidadnan, y e minister a scohe pa keda keto pa 3 siman. Ta pesey mi a hasi e preguntanan segun Constitucion ta stipula, y pues mi tambe ta haya e reaccion rabia di e minister un poco asomboroso y te hasta infantil. Sin embargo mi no tin ningun problema pa contesta e minister via prensa: ami conoce e director di Boogaard, y abo tambe conos’e. Ken no conoce e director di Boogaard na Aruba? Ami conoce tambe e director di Nagico, y abo tambe conoce. Awor bo por splicami ta kiko esaki tin di haber cu integridad?” tabata e prome reaccion di sra. Evelyn Wever-Croes.
E Parlamentario ta insisti cu su preguntanan ta relaciona cu e hecho cu den prensa e integridad di e minister a wordo cuestiona, y e minister no a reacciona. Mesun cos e Parlamentario a hasi direccion di minister Paul Croes y minister Mike de Meza, cual nombernan tambe ta wordo menciona den prensa den relaciona cu negoshinan stranjo den gobierno. E Minister no tabata tin motibo di rabia, e por a sigi ehempel di Minister Paul Croes, cu a contesta e preguntanan mesora, y al caso.
Pa loke ta e pregunta di e minister si awor si Parlamentario Wever-Croes ta conbensi cu e destaho a bai bon, e Parlamentario a bisa “mi a pasa ariba ariba den e pakete di 34 pagina cu e minister a mandami, pero mi kier studi’e mihor prome cu mi reacciona. Di awor caba mi por constata si cu tin inconsistencianan entre e declaracion di e minister na fin di december y awor, inconsistencianan cu ainda e Minister mester splica. “E minister awor kier papia di integridad. Integridad bo ta defende door di actua MESORA pero no ora bo ta sinta 3 siman man crusa, y bo ta dicidi di reacciona despues di 3 siman ora un Parlamentario cuestiona bo. Asina bo no ta defende integridad ni di bo, ni di bo esposo”, líder di MEP Evelyn Wever-Croes a finali


text:
Oranjestad -Fraccion di POR ta en espera di un encuentro cu Minister di Deporte, Alan Howell a duna di conoce durante e rueda di prensa di e fraccion. E ta bisa cu el a haya hopi peticion pa cu e veld di bala Xander Bogaerts na Lago Heights na San Nicolas, un veld cu a bay drasticamente atras. Un veld unda e muchanan ta train,cu tin e palonan di luz cu ta casi cay den otro poniendo e muchanan na peliger. Sin laga afo cu e muchanan mester di varios material por ehempel un batting cage.
Mientras tanto tin cu scucha cu e muchanan tin cu bende rifa pa nan por yega na e materialnan y kier hasta bende rifa pa drecha e facilidad na San Nicolas.
Fraccion POR tin esaki bon na bista y lo bishita e veld aki constantemente pa e team y mayornan sa cu fraccion di POR tin nan na pecho pa cu nan deporte y nan yiunan. Howell a indica cu lo bay haci todo lo posibel pa por yuda y pusha un tiki unda cu por, manera Lotto pa Deporte y cerca Minister di Deporte pa por yuda drecha e facilidad aki pa por tin un ballpark unda e muchanan por practica nan deporte trankilo y sin peliger.
Mas aleu e parlamentario di POR ta bisa cu a yega ora cu na momento cu bay over na construi un facilidad mester por conta cu un planning di con ta bay mantene e lugar tambe.
Finalisando Alan Howell ta felicita Minister di Deporte pa cu e anuncio di e construccion di Little League Ballpark na Dakota.
——————————————————————-
Oranjestad -Parlamentario Alan Howell ta lamenta e echo cu gobierno di AVP a dicidi di kita un otro negoshi di pariba di brug y mande pabou di brug. E ta referi aki na keuringslokaal cu a wordo kita for di Pos Chiquito y manda pa Barcadera.
E ta bisa cu no ta solamente e forma di actua dudoso di e ex minister Sevinger ta bin dilanti aki, unda a cera un deal cu un comerciante cu ta mara nos pueblo pa 5 aña largo cu un huur hopi mas halto y pa un area mas chikito, pero tambe e forma cu a dicidi di kita un otro lugar mas for di pariba di brug, perhudicando asina un biaha mas nos hendenan cu ta biba parti pariba di Aruba.
El a recorda con anteriormente e keuringslokaal tabata na San Nicolas y a wordo kita for di e sitio aki cu e consecuencia cu a afecta e negoshinan den e cercania. Awo a manda e keuringlokaal mas pabou, kite for di pariba di brug y e comerciantenan den e area seguramente lo bay sinti e consecuencianan tambe y e ta un forma di caba cu comercio pariba di nos isla.
Howell ta bisa, cu gobierno anterior no kier pariba di brug ni San Nicolas den ningun sentido bon, nan kier nan mes bon. Nan kier favorece nan mes y otronan prome cu nan pensa riba pueblo. Howell ta spera cu Gobierno actual tuma bon nota di e tipo di practicanan aki unda no ta mata unicamente e comerciante cu no tin e contract mas, pero ta mata full un pueblo di pariba di brug caminda ta haci e comercio mas malo.
Pa loke ta trata e empleadonan di DTI e ta kere cu nan tin un dolor grandi di laga un lugar cu por ta den nan mente no tabata mucho espacioso, pero awor a bay na un lugar cu ta hopi mas chikito.
Parlamentario di POR por a compronde cu gobierno a manda algun pregunta pa Aruba Villas N.V. (e compania cu a haya e contract nobo) pasobra algun vehiculo no por ni maniobra den e keuringslokaal nobo aki.
Fraccion di POR, mirando cu ta 67 mil Florin di placa di pueblo ta wordo paga pa luna, lo sigui vigila y controla cu cada punto cu tin den e acuerdo di huur cuadra y no lo ta acepta pa cualkier di e puntonan no wordo cumpli cune.
ora
or


text:
Oranjestad-Hoben Activo, Hoben Feliz ta bai cuminsa cu e di 3 programa deportivo cu ta Atletismo esaki ta bai tuma lugar dianan 19, 21, 26 y 28 november na Sport Centrum San Nicolas. Horario ta di 3’or pa 5’or di atardi. E programa ta wordo dirigi na muchanan di 9 pa 13 aña. Pa participa na e programa HAHF por registra na Sport Centrum San Nicolas entre 7:30 mainta-4:30 atardi of por yama 5848903.
Participacion na e programa HAHF ta completamente gratis y tur mucha cu ta participa na e programa mester trece paña y keds adecua pa deporte. Pa mas informacion di e programa por yama IBiSA libremente na 5848903 / 5824987 of manda un email pa schoolsportibisa@gmail.com. Tambe por bishita e Facebook page di IBiSA Aruba pa mas informacion.


text:
08-2019 – KvK cu un recordatorio pa comunidad comercial y pueblo en general
TE CU DIA 15 DI FEBRUARI POR TUMA NOTA Y DUNA COMENTARIO ENCUANTO E ROP
Oranjestad – Camara di Comercio y Industria (KvK) kier informa cu te cu dia 15 di februari tin e posibilidad di tuma nota di e Plan Preparatorio di Desaroyo Espacial 2019, pues e Ruimtelijke Ontwikkelingsplan (ROP) 2019. E ta importante pa henter e comunidad ta na altura di e plan aki y kico e ta encera. Gobierno kier finalisa e ROP e aña aki y e ta bay ta un plan cu su efectividad pa e siguiente decada.
Kico ta ROP y dicon e ta importante
Un ROP ta contene e vision di gobierno over con lo desaroya e areanan di Aruba. E ta duna forma na e beleid pa desaroyo espacial. Un ROP ta wordo componi door di e Minister concerni y tin un duracion di 10 aña. Unabes cu e ROP wordo formalisa lo mester continua cu desaroya e ROPv cu ta describi e parti huridico na cua tur hende mester cumpli cune. Mester remarca cu e ROP anterior cu a keda formalisa na 2009 no a logra yega na e punto pa formalisa un ROPv y ta spera cu esaki lo por bira un realidad e biaha aki. Pa yega na e ROP 2019 a tene re cu diferente stakeholders y a haci encuestanan pa colecta informacion pa duna contenido valido na e ROP. Pa e ROP nobo a tene cuenta cu e metanan di SDG pa asina contribui tambe na e continuidad y durabilidad di por ehempel naturalesa y crea areanan sostenibel creando balanse economico y social. E cualidadnan y balornan cu ta representa Aruba ta central pa e ROP 2019.
Zonanan segun e ROP
E aspecto mas importante di e ROP ta e particion den zonanan. Di e forma aki ta aloca areanan destina pa vivienda, comercio, turismo y naturalesa por ehempel. Cada zona ta visibel riba e mapa y ta bay cu un descripcion encuanto kico ta e rekisitonan y con lo bay wordo desaroya den su infrastructura manera e ROP ta indica. Pa haya un bista di esaki gobierno ta ofrece e oportunidad pa tuma nota di e contenido di e ROP 2019. Por tuma nota di e Plan Preparatorio pa Desaroyo Espacial 2019 (cROP 2019), e splicacion di e Plan Preparatorio pa Desaroyo Espacial 2019 y mapa di e plan por medio di https://aruba-ro.nl. Desde 15 di januari te cu 15 di februari tin e oportunidad pa haci esaki tambe door di bishita oficina di Direccion di Infrastructura en Planificacion (DIP), den sala di lesamento di tur MFA y tur filial di Biblioteca nacional Aruba. Por haya tur e documentonan tambe online via website di DIP www.dip.aw.
Bo opinion ta importante y tambe ta conta!
KvK ta urgi comunidad pa informa riba e ROP 2019 y duna bo opinion. Gobierno kier ricibi mas hopi comentario cu ta posibel pa asina formalisa un ROP cu ta conforme cu deseo di comunidad en general. Pa entrega bo opinion, vision of sugerencia riba e ROP mester corda cu e mester tin bon argumento. Tur hende por entrega esaki por escrito y dirigi esaki na:
Ministerio di Desaroyo Espacial, Infrastructura y Medio Ambiente
Sr. Otmar Oduber, B. Sc.
Mediante Sr. dr. Rigoberto H. Croes
Sabana Blanco 68
Alhier
Tur carta lo wordo contesta por escrito door di e Minister. Si a caso bo persona tin pregunta encuanto e contenido di e ROP 2019 of su procedura, tuma contacto cu DIP na 527-7100, 527-7182, 527-7154, 527-7181. KvK tambe lo bay analisa y duna su opinion riba e ROP pa asina e proceso ta uno husto y transparente.
Aruba, 7 di februari 2019
Camara di Comercio y Industria (KvK)


text:
WILLEMSTAD – E área di naturalesa pegá ku e parti wèst di e terminal di zeta na Bullenbaai, a kambia den un tiramentu di sushi ilegal di sushi kímiko, produkto derivá di zeta i sushi di konstrukshon. Tambe tin papel i dokumento ku tin di haber direktamente ku trabou di Isla, kende ta hür e deposito di zeta Curaçao Oil Terminal (COT) ku PdVSA.
E área sushi no ta pertenesé na e terenonan ku a asigná na COT pa eksplotashon. E tiramentu di sushi i sushamentu di e área no ta kubrí pa e pèrmit di molèster ku a duna PdVSA. Asina fuentenan na ministerio di Salubridat, Medio Ambiente i Naturalesa (GMN) ta konfirmá.
Hende ku tabata keiru ei banda poko tempu pasa a topa no solamente ku e tiramentu di sushi, sino tambe a deskubri un lago chikí di asfalt yená ku un supstansha manera zeta. E tereno ta keda pafó di e tranké di COT. A yen’é na diferente lugá ku sushi di konstrukshon i resto di aktividat industrial te na un altura di kasi 10 meter.
Na diferente lugá tin e asina yamá ‘oil booms’, un tipo di saku grandi koló hel ku por tene zeta afó, ku ‘Refineria Isla Curazao’ imprimí riba nan. Nan ta di e mésun tipo ku a pone na boka di bahia di Jan Kok durante di e desaster di zeta na 2012. E tempu ei un parti grandi di e área di naturalesa ei a susha ku zeta.
Banda di seru di sushi atministrativo tambe tin yen di saku yená ku algu ku parse greis pa spùit kuné usá, un material ku ta usa pa limpia e tankinan di zeta pa kita restu di fèrf bieu i kapa di zeta. E sakunan ta den henter e área; nan ta gastá i e material ku tin aden ta plama den henter e área sin kòntròl.
Testigu ta bisa ku tin pikòp ta kore varios be pa dia bai bini di e tereno será di COT pa e luga di tira sushi klandestinamente i ta basha sushi ei.
Riba e mapa di satélité Google Maps por mira bon kla e sushamentu i e haltura di e sushi. Riba e mapanan tambe mesora por mira un mancha pretu den e paisahe. Esaki ta un tipo di lago di asfalt, yená ku derivado pretu di zeta. Rònt di e dam di tera di mas o ménos ocho meter a konstruí un muraya chikí di blòki pa wanta e porkeria ku ta lèk for di e baki improvisá. E likido diki pèkè pèkè den e lago di zeta a kousa morto di desena di yuana i para. No ta kla ta ki tipo di supstansha eksáktamente ta tira riba e lokashon aki.
Entretantu GMN a tene un kòntròl onferwagt riba e tereno i a bishitá e lugá di tira sushi i e lago di asfalt. Ta trata aki di un área ku segun e Plan di Desaroyo Insular ta kai bou di e kategoria di ‘área di industria’, pero kaminda e tiramentu di sushi ta tuma lugá, ni Isla ni COT no tin nada di buska, asina ministerio di Salubridat, Medio Ambiente i Naturalesa ta konfirmá.
Outor: Michelle da Costa Gomez


text:
WILLEMSTAD – Na Kòrsou hopi kaminda awa di riol sushi ta laba bai laman. Ademas na diferente lugá riba e isla tin awa stinki pará kaminda hende i bestia por topa ku awa sushi di riol.
Na Boka Santu Pretu pabou di Playa Kanoa tin un holo di riol stèrki. Riba e kaminda di tera ku ta bai ei, awa stinki ta kore riba kaminda. Na final e ta choria drenta den e barankanan di kalki i disparsé den laman.
“Kaminda tin kas òf apartamentu trahá riba piedra di kalki, e maneranan pa sali for di awa sushi hopi be ta mal regla”, geólogo Leon Pors di Curaçao Footprint Foundation ta bisa. “Un septic tank ta mihó ku un berpùt pero e awa ku ta sali ainda tin un konsentrashon haltu di nitrat, fòsfat i mikrobio. I awa sushi di un berput ta choria pasa den e piedra di kalki bai laman.”
Instalashon di limpia awa ta dañá
A traha tres instalashon di limpia awa na Korsou: na Kwartier, Klein Hofje i na sabana di Hato na altura di Tera Kòrá. Tin papiá ku ta esun di Kwartier so ta traha manera mester ta.
E instalashon na Tera Kòra no ta traha mes. E pipa original pa trese awa di riol pa e bakinan di prosesamentu ta kibrá. E awa sushi ta sali manera un kaida di awa i ta kore riba e barankanan di kalki bai forma un lago chikí pèkè pèkè. E área ta hole stinki di awa di riol. Finalmente e awa ta sigui kore tiki tiki te ora e bai resultá den laman.
Limpiamentu di awa
E instalashon pa limpia awa na Klein Hofje apénas ta aktivo. Den e Inisiativa Sosial Ekonómiko (SEI) a inkluí un plan pa mehorá Klein Hofje ku un budjèt di 8 mion florin. E proyekto di renovashon total lo mester kosta 27 mion. Den e plan di SEI tin pará ku mesker haña e sobrá 19 mion via fiansa komersial. Aktualmente e instalashon di limpia awa aki ta basha awa di riol sushi kasi tur dia den laman di Piskadera. Ora puntra pa esaki serka diferente amtenar ku ta traha na e instalashon no ta bini un kontesta konkreto riba e pregunta kon ta pará ku ehekushon di e proyekto. Minister Ben Whiteman di Salubridat, Medio Ambiente i Naturalesa te awor no ta alkansabel pa duna komentario tokante e proyektonan.
Fin di ougùstùs tabatin bada bada ora un rapòrt a lèk kaminda tabatin skibí ku na e kaminda di tira sushi Shut diariamente tabata tira 300 mil liter di awa di riol sushi i otro material den laman. E minister a duna òrdu pa sera Shut, pero a laga habrié átrobe despues ku e shafùrnan di e trucknan di awa sushi a protestá.
A bira kla masha lihé ku bashamentu di awa di riol sushi na diferente otro lugá riba e isla ta un problema. Banda di e bashamentu pa medio di trùk tin diferente lugá kaminda ta pipa di riol ta basha awa na laman. Asina e awa sushi di henter un bario manera Brievengat ta resultá den laman sin ku a limpié. Na kosta nort, pabou di Playa Kanoa i nort di Brievengat tin dos lokashon di basha awa sushi.
E ingredientenan kímiko i orgániko den e awa ku ta basha na laman ta afektá e bida den laman. Ekskremento humano ta dañino pa piská i koral. E enfermedat “Black Band Disease” ku a afektá parti di e koral kurasoleño, parse tin su kousa den mikrobio di sushi humano. Esaki ta pone ku e kalidat di awa pa landa na henter kosta sùit ta malu.
Shut
Segun e minister ta e intenshon ku na februari ta sera Shut atrobe. No ta sigur si Klein Hofje ta kla pa hèndel e sushi e ora ei.
Outor Michelle da Costa Gomez


text:
ORANJESTAD - Defensa Hulandes ta lamenta mal comportacion di mariniernan na Aruba recientemente, y a detene uno mientrastanto. Asina Defensa Hulandes a informa noticiacla diaranson mianta.
Weekend pasa militarnan Hulandes tabata comprometi den iregularidad nan den area di divertision aki na Aruba. Defensa Hulandes ta lamente profundamente e comportasion di esnan conserni i ta desaproba esaki totalmente. E comportasion encuestion ta totalmente lo contrario di profesionalidad, integridad i un bon ehempel cu ta wordo spera di un militar den su function.
Defensa Hulandes tin militarnan permanente presente ariba e isla di Aruba, ubica na e base militar, Marinierskazerne Savaneta. Banda di esaki, tambe tin unidad nan for di Hulanda cu regularmente ta bishita e area den Caribe pa entrenamento i ehercicio. Defensa Hulandes ta para pa e bon comportasion di su trahadonan i ta pone enfasis ariba e function ehemplar den communidad, cu cada un di su trahadonan ta eherce.
Kico a pasa?
Diasabra anochi, den area di divertision, un grupo di militar a presenta i comporta nan mes di tal manera cu ta wordo desaproba. Posiblemente asta hecho nan cu ta castigabel. Esnan di Marechaussee a start un investigasion pa posibel acto nan castigabel i abase di e resultado lo of lo no detene mas personanan. Te na e momentonan aki tin un (1) persona deteni ariba sospecho di hecho nan castigabel.
Defensa Hulandes ta den espera di e resultado di e investigacion andando di parti Marechaussee, i abase di esaki lo tuma mas medida pa cu e caso aki.
ORANJESTAD – E investigacion riba e morto di e homber DJ Venezolano na Aruba ta tumando lugar. Asina minister di husticia Rocco Tjon a informa diasabra pa medio di un comunicado. E mandatario ta bisa mes momento si cu sinembargo, na e momentonan aki no por divulga ningun informacion pa asina no stroba e proceso hudicial.Na mesun momento, e mandatario ta pidi cooperacion di comunidad pa no stroba e proceso hudicial y tambe ta pidi cooperacion di cualkier persona cu por tin informacion valioso y cu por yuda resolve e caso pa porfabor tuma contacto cu e “Tip Line” di KPA na 11141 y lo percura pa esaki keda completamente anonimo.
ORANJESTAD - Segun resumen di awe 18 persona a recupera y un total di 11 caso nobo di COVID-19 a keda registra di cual 3 ta no- residente. E cifranan aki ta representa un 'Positivity rate' bou di nos residentenan di 5%. E cantidad di casonan activo di COVID-19 pa awe ta 149 y cantidad di fayecidonan relaciona cu COVID-19 ta 171. Datos ta ilustra casonan nobo di COVID cu un average semanal di 13 caso pa dia y un averahe di 'positivity rate' semanal di 8% pa dia.
ORANJESTAD - Un fundacion cu curason ta consisti di trahado cu tin pasion pa nan trabou. Trahado cu ta yena cu energia y ta inspira otro. Cu ta dedica na nan trabou y e clientenan. Awe e fundacion kier presenta 3 persona cu pasion pa nan trabou y cu amplio experiencia, cu kier comparti kico e trabou ta significa pa nan, pa e calidad di cuido di e cliente y con comunidad di Aruba por aporta.
BOGOTA – E aeroliña Colombiano di costo abou Viva Air, cu ta parti di Grupo Viva, a haci peticion pa cuminsa bula for di Colombia pa Aruba. E aeroliña ta uno relativamente hoben cu a wordo funda na 2008 y a inicia operacion na mei di 2012. Ora cu Noticiacla a acerca Jo Ann Arends, Air Service Development Manager na aeropuerto di Aruba, esaki a confirma cu enberdad e aeroliña a haci e peticion pa e ruta, pero no tin confirmacion ainda. “Nos tabatin comunicacion hopi di cerca cu e aeroliña desde 2018”, sra Arends a sigui bisa. Dentro di e proximo dos siman nan lo reuni cu otro atrobe. Mientras cu e no por a confirma for di cua ciudad e aeroliña tin intencion di cuminsa bula pa Aruba, e portal aki a compronde cu nan base ta na Medellin.
ORANJESTAD - Segun resumen di awe 17 persona a recupera y un total di 14 caso nobo di COVID-19 a keda registra di cual 2 ta no- residente. E cifranan aki ta representa un 'Positivity rate' bou di nos residentenan di 8%. E cantidad di casonan activo di COVID-19 pa awe ta 156 y cantidad di fayecidonan relaciona cu COVID-19 a aumenta na 171. Forsa na famia di e fayecido. Datos ta ilustra casonan nobo di COVID cu un average semanal di 12 caso pa dia y un averahe di 'positivity rate' semanal di 9% pa dia.
ORANJESTAD – Crisis Team y SMAC a aproba pa e prome fiesta bailable tuma lugar despues di un aña y mei debi na e pandemia y ta tuma lugar dia 13 di november proximo. Ta trata di un fiesta den ballroom pa 250 pareha cu mester ta sea vacuna of por a presenta un test negativo di covid19 na entrada. Manera ta conoci, pa mas di un aña y mei a prohibi tur fiesta bailabel debi na e pandemia y no tabatin oportunidad mas pa balia. Como tal awor a dicidi pa haci un fiesta di prueba, cu bista riba carnaval, completo cu banda live y manera e nomber ta bisa, por balia. E portal aki a compronde cu esaki ta den tono carnavalesco, mirando e cercania di e fecha di 11-11, cu ta e inicio di e temporada di Carnaval. Di otro banda, a compronde cu mirando cu no a tene actividad carnavalesco e aña aki pero si a haci apertura di carnaval aña pasa, e apertura ey ainda ta vigente.


text:
Ministerio EKSD ta finalisando plan pa apertura di skolnan i pa proseso di èksamen
Ministerio EKSD ta finalisando plan pa apertura di skolnan i pa proseso di èksamen
Geplaatst op 25 March 2020 dor di Ministerio Enseñansa, Siensia, Kultura & Deporte
WILLEMSTAD – Departamentunan di Ministerio di Enseñansa, en partikular Sentro pa Èksamen i Ekspertisio, Inspekshon di Enseñansa i tambe Sektor di Enseñansa i Siensia, ta den estrecho kolaborashon ku partnernan den sektor di enseñansa pa yega na un planifikashon pa
apertura responsabel di skolnan i un proseso pa èksamen final. Djamars 24 mart 2020 a drenta konfirmashon ku Hulanda a disidí di para nan èksamen sentral. Komo ku nos sistema di enseñansa ta mará na esun di Hulanda, esaki sin mas lo tin impakto riba nos studiantenan na Kòrsou tambe. Ta inevitabel ku lo mester harmonisá den sierto aspektonan, pa garantisá ku studiantenan na Kòrsou por tin konekshon ku enseñansa superior. Ministerio di Enseñansa, Kultura, Siensia i Deporta aki na Kòrsou ya tin kontakto ku Ministerio di Enseñansa (OCW) na Hulanda pa yega na un kordinashon strukturá na benefisio di nos studiantenan.
E planifikashon pa kontinuashon di enseñansa na Kòrsou lo inkluí proposishonnan pa ku lèsnan ku mester kompleta, posibilidatnan pa hasi prueba òf eksamen, finalisá stazje i tambe konekshon ku enseñansa superior. Esaki teniendo kuenta ku e posibel desaroyonan di e
Coronavírùs na Kòrsou. Den e próksimo dianan lo sigui konsultá ku entre otro direktivanan, sindikato i funshonarionan di Ministerio di Enseñansa pa konkretisá tur proposishon i presentá esaki promé ku fin di siman.


text:
Project Team Drugspanden ta un team cu a wordo lanta pa entre otro investiga bendemento di droga for di un percela.
En conexion cu un investigacion andando Project Team Drugspanden a bay na un cas na Bubali y a detene e homber di inicialnan G.H. naci na Aruba di 32 aña.
Durante e entrada hudicial a confisca un cantidad basta grandi di diferente tipo di droga entre otro XTC, cocaina y tambe marihuana.
Diferente teamnan special manera: K9-unit, departamento tecnico di Cuerpo Policial y otro teamnan tambe a participa na e entrada hudicial aki.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.


text:
WILLEMSTAD – Den oranan di awe mèrdia outoridatnan polisial mester a akudí na Nieuwe Haven na altura di SSK pa evitá ku wèlgistanan ta blòkia e karetera prinsipal aki. Esaki no opstante ku minister di hustisia Nelson Navarro a prolongá e dekreto ku ta prohibí aglomerashon di hende i blòkiamentu di kaya públiko. Na yegada di polis ya tabatin vários opheto poné riba kaya manera piedranan i palunan ku e meta pa blòkia e kaya aki por kompletu.
Mesora e polisnan mes a kuminsá kita e ophetonan aki for di riba kaya pa evitá un káos den e tráfiko di mèrdia. Den presensia di polis a tira vários dònderbos riba kaya i polisnan a haña nan mes ta atendé ku e welgistanan ku tabata aglomerá n’e momentu ei riba tereno di SSK.
Lùmpsùm
Tur esaki a sosodé na momentu ku 12’or a bati i e wèlgistanan no a tende nada di e reunion ku a kuminsá for di 10’or di mainta entre e asosashon di kontratistanan AAV i ministernan Nelson Navarro di Hustisia i Ruthmilda Larmonie-Cecilia di Labor. Den e reunion aki aki lo mester a buska un solushon pa e lùmpsùm di tres mil florin ku e trahadónan ta eksigí i riba kua te ainda no tin klaridat ta for di unda e sèn akí tin ku sali.
E kontratistanan a duna di konosé ku nan ta dispuesto na paga te ku sinku shen florin. Siman pasá sindikato SGTK a purba di haña e sobra 2500 florin for di kompanianan anónimo di gobièrnu pero gobièrnu a rechasá e petishon aki pa motibu ku esaki ta kontra di e lei di bon gobernashon.
Reunion ku Navarro
Tabata alrededor di mitar di unu di mèrdia ora ku presidente di SGTK, Alcides Cova, a haña un yamada di minister Nelson Navarro invitando e sindikato pa un reunion 3’or di atardi pa papia tokante resultado di e reunion. E sindikato a aseptá e invitashon i a forma un komishon di sinku persona konsistiendo entre otro di e sindikalista veterano Errol Cova pa bai papia ku Navarro.
Di un forma bastante trankil i sin hasi muchu pregunta e trahadónan presente a bai di akuerdo pa sinta warda na SSK en espera di resultado di e reunion ku minister Nelson Navarro. “Nos no ta bai negoshá nada pero simplemente nos ta bai tende ta kiko Navarro tin pa bisa nos”. Asina Cova a garantisá e trahadónan ku tabata presente na SSK for di mainta tempran pendiente pa haña un solushon pa nan situashon laboral.
Outor José Manuel Dias


text:
Pa ehekutá su tareanan legal i operashon empresarial Nationale ombudsman ta registrá datonan personal. Pa nos ta importante ku ta trata e datonan personal akí di manera kuidadoso i konfidenshal.
Nos ta trata datonan personal konforme regulashon i legislashon vigente. For di 25 di mei 2018 Algemene Verordening Gegevensbescherming (AVG) ta na vigor.
Uso di datonan personal
Na momentu ku un persona entregá un keho serka nos, nos ta pidié su datonan personal. Nos tin mester di e datonan akí pa por prosesá e keho. Si nos no haña e datonan akí, lamentabelmente nos no por trata e keho.
E datonan personal akí tambe por keda usá pa hasi análisis anto pa sita òf duna ehèmpelnan di forma anónimo den investigashonnan ku ombudsman mes ta inisiá. Tambe ta posibel ku den kuadro di un investigashon nos mester tuma kontakto ku e persona ku a entregá e keho, pa sea mas splikashon òf un otro forma di kolaborashon.
Banda di esei nos por hasi uso di datonan personal pa duna servisio, manera ora pidi nos pa manda un di nos foyetonan òf publikashonnan. Ta registrá datonan personal tambe na momentu ku por ehèmpel un persona solisitá na Nationale ombudsman. Nos ta usa dato personal únikamente pa e meta pa kua ta duna nos nan.
Kompartí datonan personal
Pa tratamentu di un keho ta posibel ku Nationale ombudsman ta kompartí dato, inkluyendo datonan personal, ku e instansia(nan) gubernamental ku ta envolví den e persona su keho. Pa e motibu akí nos ta konsehá e persona pa entregá únikamente e datonan ku nos tin mester di dje pa trata e keho. Na momentu ku tin kualke duda semper por tuma kontakto via telefòn ku nos.
Na momentu ku e instansia gubernamental enbolbí ainda no a trata un keho, nos por manda e keho pa e instansia en kuestion pa nan trat’é. Laga nos sa libremente den kaso ku señor(a) no ke pa nos manda e keho. E ora ei nos lo tuma kontakto ku señor(a) promé.
Nos no ta kompartí datonan personal ku otro instansianan ora ta trata di tarea di servisio. Nunka nos ta usa datonan personal ku meta komersial òf otro tipo di meta banda di esun pa kua a duna nos nan.
Bou di òrdu di Nationale ombudsman nos ta sera kombenio di proseso di datonan ku e organisashonnan ku ta registrá señor(a) su datonan. Nationale ombudsman ta keda responsabel pa atministrashon di señor(a) su datonan.
Wardamentu di dato personal
Nationale ombudsman no ta warda dato personal mas largu ku ta nesesario i ku lei ta permití. Archiefwet 1995 ta stipulá e término di wardamentu. Den asina yamá listanan di selekshon (selektielijsten) tin stipulá kua informashon Nationale ombudsman ta destruí despues di tempu òf ta keda wardá permanentemente.
Si señor(a) solisitá serka nos i señor(a) no haña e trabou, e ora ei despues di 1 luna ku señor(a) a risibí un kontesta negativo, ta destruí e datonan. Nos por pidi pèrmit pa warda datonan personal pa máksimo di un aña. Den kaso ku pa sierto datonan spesífiko no tin un término legal stipulá pa warda nan, no ta warda e datonan mas largu ku ta estriktamente nesesario pa por duna e servisio rekerí.
Derechonan di privasidat
Na momentu ku Nationale ombudsman usa señor(a) su datonan personal, señor(a) tin un kantidat di derecho:
- Derecho riba informashon: derecho pa sa pakiko tin mester di e datonan personal, pa piko ta usa nan i kon largu nan ta wòrdu wardá.
- Derecho pa por konsultá: señor(a) tin derecho pa mira ta kua ta e datonan di señor(a) ku ta konosí serka nos.
- Derecho di rektifikashon: señor(a) tin derecho pa pidi nos kompletá of koregí e datonan personal ku nos tin di señor(a) òf den kaso ku e datonan ku nos tin ta inkorekto, pa drecha esakinan.
No ta posibel pa despues ku a trata señor(a) su keho, hasi korekshon na hechonan plantiá, opinionnan i konklushonnan ku kua señor(a) no ta di akuerdo. Sí señor(a) por spera di nos, ku nos ta agregá señor(a) su opinion na e dosié.
- Derecho di limitashon di prosesamentu: señor(a) tin derecho riba un paro temporal di prosesamentu di señor(a) su datonan personal. Por ehèmpel pasobra señor(a) a oponé kontra prosesamentu di señor(a) su datonan personal i ta wardando riba kontesta.
- Derecho di opheshon: señor(a) tin derecho – pa motibunan personal – pa ophetá kontra prosesamentu di señor(a) su datonan personal. Por hasi esaki únikamente na momentu ku prosesamentu di señor(a) su datonan personal ta tuma lugá a base di ehersementu di un tarea públiko òf ora Nationale ombudsman tin e impreshon di tin un interes hustifiká den prosesamentu di señor(a) su datonan personal.
- Derecho di eliminashon i derecho di wòrdu lubidá: na momentu ku duna nos derecho di prosesá datonan, e ora ei señor(a) tin derecho pa laga eliminá e datonan personal akí. Paga tinu: den kaso ku ta trata un keho entregá pa señor(a) mes, e ora ei no por hasi uso di e derecho akí. Motibu pa esaki ta ku prosesamentu di datonan personal durante tratamentu di un keho ta basá riba un tarea legal i no riba pèrmit.
Pa hasi uso di un di e derechonan, por hasi un petishon por eskrito i manda esaki na:
Nationale ombudsman
T.a.v. de functionaris voor de gegevensbescherming
Postbus 93122
2509 AC Den Haag
Òf por manda e petishon via mail na avg@nationaleombudsman.nl
Ta trata e petishon akí denter di kuater siman despues ku a risibié. Si ta nesesario, nos ta tuma kontakto ku señor(a) pa mas informashon.
Limitashon di derechonan di privasidat
Na momentu ku e petishon tin di aber ku un keho ku señor(a) a entregá, e ora ei, señor(a) su derechonan ta limitá. Ta asina ku prosesamentu di datonan personal durante tratamentu di un keho ta basá riba un tarea legal.
Keho tokante uso di datonan personal?
Señor(a) tin keho tokante kon Nationale ombudsman ta usa señor(a) su datona personal? Den e kaso ei señor(a) por tuma kontakto ku nos tokante esei. Por manda nos un mail na avg@nationaleombudsman.nl. Por entregá un keho serka nos tokante esei.
Den kaso ku huntu nos no sali afó, por entregá un keho na Autoriteit Persoonsgegevens. Autoriteit Persoonsgegevens ta kontrolá uso di datonan personal.
Funshonario protekshon di datonan
Nationale ombudsman tin un funshonario ku e tarea di protekshon di datonan. E persona akí ta kontrolá ku nos ta atministrá datonan personal manera lei ta preskribí. E funshonario akí ta registrá na Autoriteit Persoonsgegevens. Por tuma kontakto ku e funshonario relashoná ku protekshon di datonan via avg@nationaleombudsman.nl.
Partidonan online
Nos ta trata e informashon personal ku ta wòrdu kompartí ku nos di manera konfidensial. Señor(a) a subi nos website via otro páginanan manera Facebook, Twitter i WhatsApp? E ora ei e reglanan di e partidonan ei tokante kon ta trata ku informashon personal i privasidat, ta konta. Nos konseho ta pa lesa nan determinashon di privasidat bon.
Anonimisá
Nationale ombudsman ta publiká su rapòrtnan riba e website akí. Ora ta hasi esaki ta anonimisá e rapòrtnan. Ta hasi esaki di tal manera ku un kaso no ta redusibel te na un persona individual. Den kaso ku señor(a) ta di opinion ku no a hasi esaki kuidadosamente ku señor(a), por manda un mail na e funshonario protekhon di datonan na avg@nationaleombudsman.nl.
Cookies
E website akí ta hasi uso di cookies. Nos ta hasi uso di cookies pa laga e website funshoná mihó. Nos no ta hasi uso di e datonan akí riba nivel individual personal òf di un kòmpiuter. Konsekuentemente no ta redusibel ta di ken òf di kua kòmpiuter e datonan ta. Por lesa mas informashon tokante esaki den nos maneho di cookies.
Kambio
Nos ta keda ku e derecho pa hasi kambio den nos deklarashon di privasidat i maneho di cookies. Por haña e vershon mas aktual riba e página akí.


text:
E aña aki mi ta cumpli 35 aña den deporte, specificamente den e maneho di deporte aki na Aruba. Mi tabatin e oportunidad di traha bou di 7 diferente minister di deporte na unda mi mester a ehecuta nan maneho pa cu deporte. Un experencia sin igual. Ministernan cu programanan bon desaroya y cu vision claro. Otronan cu a yega di tende di vision pero no di deporte, den luga di crea a destrui. Y otro minister cu simplemente no a haci nada. Awe mi ta wak rond y mi ta realisa cu na lugar cu nos a bay dilanti nos a bay atras. Logronan den deporte importante na unda nos comunidad, barionan y scolnan a beneficia, simplemente a wordo elimina pasobra politica y manipulacion a apodera di deporte. Deporte a yega te un plafond y a keda eynan. Dirigentenan den diferente organisacionnan cu desde mi inicio di carera ta sinta ainda, dirigentenan cu cada ves ta cambia petchi di funcion pero no ta lanta for di stul. Personan cu ta pasa di un organisacion pa otro pero cu e mesun vision y antiguedad. Defendiendo solamente nan deporte y interes. No tin sanger nobo, no tin innovacion den maneho, solamente proteccion di nan interes y esnan cu a pone nan eynan. Awe nos ta grita cu e millennials ta nos futuro, pero ningun porta ta wordo habri pa nan. Condicionnan innecesario ta wordo poni pa no facilitanan y traha cupo pa nan. Exigencianan cu lo solamente impidi e desaroyo sano di deporte. Y asina nan conocemento nobo y experticio no por penetra den nos deporte y haya un aire fresco. Nos no kier mantene e plafond riba nos cabes intacto y apunta nos mesun hendenan den posicion clave cu lo proteha nos interes ni nobracionnan como fabor y no interes di nos deporte. Pesey e plafond mester cay, pa asina bin un aire fresco den nos deporte unda lo bay haci uzo di nos millennials cu a prepara nan mes debidamente tanto aki riba Aruba y den exterior pa remplaza e flota di dirigentenan cu mester traha luga pa nan. Deporte mester e sanger hoben, ideanan nobo y energia positivo na unda tur deporte, tur bario, tur scol lo beneficia di esaki. E millennials ta e futuro den deporte, si nos no restructura y habri man pa nan e abismo lo keda den deporte. Mi mes despues di 35 aña ta yega e momento pa prepara hobennan pa asina sigui cu e maneho, mi mester traha lugar pa un restructuracion den e maneho di deporte.
Esaki ta e prome punto den e maneho di deporte di e plataforma nobo POR.
- Restructura y profesionalisa Instituto Biba Saludabel y Activo (IBISA) pa asina e instancia aki por duna mas atencion y enfoke na desaroyo di nos sector di deporte. Prome tarea di IBISA “estilo nobo” lo ta pa formula un maneho integral pa deporte cu envolvimento y participacion di tur stakeholder. •
Pa logra trece e cambionan aki, bo apoyo ta necesario, bo voto lo trece e cambionan aki. Abo como deportista, federacion, clubnan, scolnan cu ta mira e necesidad di cambio y trece e aire nobo. Lagando tur plafond cay y restrura deporte pa un miho futuro y bienestar di nos pueblo y deporte.


text:
Ex Prome Minister Nelson Oduber:
“Ken ta gaña? Rutte a bisa di no ta negocia y Knops a declara cu e tin lunanan caba ta negociando cu Aruba”
Scuchando e reaccion hopi arogante y menasante di tanto Rutte y Knops diabierna ultimo, bo mes por pensa e motibonan pakico gobierno Hulandes a coopera cu tur e prestamonan, fia placa pa loco y endeuda nos sin misericordia. Tambe nan no a haci nada pa fortifica nos Ministerio Publico cu mas Officier van Justitie cu experiencia y tambe a malusa RST na un forma selectivo, ken si por wordo persigui y kendenan no! Check e caso “IBIS” y Lotto, caminda di promer cu 2009 so a haya atencion te awe cerca nan! Pone bo celebro den gear y bo mes lo conclui cu tur a ser haci cu e plan pa mañan tin argumento y situacion pa drenta y pone bo na rudia of no tin prestamo!
Ta cual di nan dos ta e gran gañado?
E plan diabolico cu su riesgonan tabata incalcula di antemano pa tin nos, unda cu nan tabata kier. Ta incomprendibel y inconcecibel cu un pais cu tin boca yen di derechonan humano, ta protesta tur caminda na mundo pa tur cos cu sosode, ta mete tur caminda, ta papia di democracia, transparencia, participacion y cu su Promer Ministro ta declara despues di Conseho di Ministro di Reino: “mi no ta negocia e 2 Rijkswetnan, mi no ta cambia nada y ta keda na abo cu si bo ta acepta nan boluntariamente pa por fia placa”. Y na un forma sarcastico yena cu rabia, odio, venganza y placer na harimento ta ta declara “abo mester acepta tur cos boluntariamente y sin cambio of no tin placa. Nos no ta negocia ni cambia nada”.
By the way ken ta gaña? Rutte a bisa di no ta negocia, no ta cambia nada y Knops a declara cu e tin lunanan caba ta negociando cu Aruba! Ta ken di nan dos ta papia cu “gespleten tong?” Of ta wega tin cu nos y falta di seriedad? Esaki ta pone mi corda riba e rij di dictadornan den mundo cu tur nan fin segun historia tabata tristo y nan tur a keda bandona y a keda nan so!
Supuesto igualdad den Reino
E forma dictatorial y abusado - irespecto bo color politico - mester pone bo tambe cuminsa pensa y prepara mentalmente pa “cuminsa cana” y pensa cu e relacion di respet, supuesto igualdad y yuda otro na momentonan critico ora tin problemanan grandi, no t’ey mas den e Reino Hulandes y cu mester pensa riba otro alternativa. Rutte y Knops a “verkracht” e esencia y meta di e Statuut! Nan a masacra e Pre-ambule di e Statuut di 1954 cu por ta nunca a interesa nan y no conoce pakico y e motibonan cu Hulanda a ofrece nos pa drenta e haula cu yama Reino Hulandes pa nan scapa di ser yama pais cu Colonianan in de West. Nan no kier a raporta mas na e Decolonisatie commissie pa scapa berguensa como pais cu ainda tabatin colonia! Hulanda tin mas atencion y placa pa e refugiadonan cu nos cu te ainda ta Hulandes-min den Reino Hulandes! Nos mester por tin e creatividad pa sali afo cu menos dolor posibel. Corda si kico bo haci tin un prijs pa paga, pero mihor paga un prijs pa un alternativa cu perde tur locual nos a lucha pe y perde e saco y e cangreunan. Cuminsa pensa awe caba cu Aruba lo no ta mescos mas. Cos lo bay cambia drasticamente pa nos tur. Sea bo ta sucumbi y entrega tur bo instrumentonan legal/politico y economico of nos tur ta cuminsa busca alternativa pa nos 120.000 habitantenan. Den bida no ta tur cos por, pero mester cuminsa awe caba busca pa sa kico awo! Cuanto ta costa e “huishouding” di un pais di 120.000 hende? Bo ta kere cu lo mester por toch! India, China ta mira pa casi 3 biyon hende y nos tin apenas 120.000! Mester por haci otro cos tambe. Abo cu tambe ta stima Aruba cuminsa yuda pensa con pa sali afor.


text:
Dia 24 di september 2021 pueblo Arubano lo bay un biaha mas urna electoral! E eleccion aki ta uno peculiar pero alabes uno hopi importante, ya cu nos Parlamento y Gobierno, a entrega tur poder na COHO pa e siguiente 7 añanan y no ta keda nada otro cu cumpli cu e condicionnan hancra den e “Landenpakket”.
E pregunta cu ta surgi ta: tin motibo anto pa bay vota ainda, si ta COHO ta dicidi toch? UPP su contesta ta : SIGUR CU SI!!Pasobra historia di Aruba a duna nos na diferente ocasion un motibo pakico mester sigui participa den eleccion y mescos e importancia di cada voto.
E prome ehempel ta e traicion di AVP cu a entrega tur poder na Corsou den añanan cincuenta. Juancho Yrausquin d.f.m. a mustra curashi y balentia. Ela puntra e pueblo sosten pa un plan di accion cu a percura pa un desaroyo formidabel den e añanan siguiente, cu proyectonan manera planta di awa, trahamento di schoolnan y principalmente introduccion di turismo. Asina pues poneniendo un base pa generacionnan despues di dje sigui construi Aruba.
Mescos a sosode den añanan setenta ora Betico Croes d.f.m. a logra convence nos pueblo cu e unico forma pa Aruba diseña su propio destino ta door di distancia di e Antias di 6 y introduci un Status Aparte. Aki Betico tambe a mustra curashi y determinacion! Apesar di tur sorto di contratiempo, tur dos estadista a demonstra cu un pueblo UNI ta un forsa impresionante cu e posibilidad pa forga un desaroyo positivo.
P’esey UPP ta convenci cu awor no ta e momento pa baha cabes y acepta pa wordo hiba na e altar di sacrficio sin mas. Alcontrario awor ta e oportunidad pa mustra mundo henter cu nos tin hendenan capacita, intergro y profesional y cu experencia cu lo por maneha Aruba door di e awanan scur y bruto nos dilanti. Di e manera aki trece bek e orguyo patrio cu tanto nos ta sinti su falta e dianan aki despues di e traicion di e mesun partido(MEP) cu a lucha pa nos Status Aparte, induci pa e gobernacion anterior di AVP cu a hiba un maneho financiero devastador y desastroso.
Pueblo mester huzga y dicta sentencia durante e siguiente eleccion contra e partidonan tradicional cu e percura cu e ultimo diez aña a permiti metemento di e gobierno hulandes dor di nan propio incumplimento y cu a percura cu tanto e pueblo como e gobierno Hulandes a perde tur confiansa.
Kico mester sosode pa trece e confiansa bek, tanto den e pueblo pero tambe e politiconan hulandes??
Aña 2020 den e calendario chines tabata un aña di DJACA. Aña 2020 por ser considera un aña desastroso dor di e pandemia, PERO e pandemia NO ta e motibo cu a perde e confiansa. E pandemia a divulga e realidad amargo cu nos ta experenciando awor.
Un realidad cu nos pais a wordo goberna a base manipulacion, corupcion, politica di patronahe, abuso di poder, atropeo sin misericordia di nos leynan, labamento di placa.
Aña 2021 segun e calendario chines ta e aña di e BUFFALO, un aña na unda nos mester tuma REVANCHA. Pa e revancha ta un exito lo mester trece un cambio drastico den tur sentido di palabra. Mas UNION bou di nos pueblo ta un condicon importante, pero tambe un rechaso total di e partidonan cu a hinca nos den e cataclismo aki.
Vota pa un cambio drastico y fundamental nifica no solamente cambia e caranan, pero full e spectrum politico. Ta asina so por re-establece e CONFIANSA necesario y esaki lo por fungi como un muestra di union y determinancion na “politiek Den Haag” cu awor si lo cumpli cu e reglanan estricto di Good Governance y algun otro leynan pa fortifica nos democracia. Despues cu mara mannan di e politiconan den corto tempo por medio di un “Takenkabinet” y despues di esaki mester forma un delegacion amplio cu participacion REAL di TUR gremio, manera e RCOA, pa bay Hulanda y, cu tur respet, RE-NEGOSHA e combenio cu e gobierno zwak y entreguista a cera cu Hulanda.
Den e REBOOT 2.0 UPP ta ofrece ingredientenan cu lo por sirbi pa manera un “BUFFALO” pa tuma e REVANCHA riba e DJACA (berde y geel)! E Reboot 2.0 aki lo mester desemboca den e NORMAL NOBO na prome lugar pa e politico. Nos mester mustra Hulanda cu nos NO kier ningun pisca regalo mas pero nos kier siña pisca!! Esaki lo percura pa un MANECE NOBO PA ARUBA.
Un Aruba orguyoso di su Status Aparte cu mescos na 1986 (Reboot 1.0) a percura pa un desaroyo fenomenal riba tur tereno cu lamentabelmente no a continua pa motibo di e malgobernacion di e ultimo DIEZ AÑANAN.
E REBOOT 2.0 lo mester percura pa cambionan drastico y fundamental pa asina ey nos bolbe haya un desaroyo fenomenal manera nos a conoce despues di entrada di nos Status Aparte. “SOLO EL PUEBLO SALBA E PUEBLO”. Nos futuro ta den bo man, esta scohe pa nos wordo goberna MALO of scohe pa un gobernacion DRECHI cu lo percura pa un MANECE NOBO!
E ESCOHO TA DEN BO MAN!
11 maart 2021
Booshi Wever
Lider UPP
Brazil 163


text:
Outo ku e doño tabatin algun dia ta buska.
Willemstad— Ya pa un par di dia doño di outo tabata buska su vehíkulo ku e la hür sin por a haña esaki niun kaminda.
Último tempu ta basta hürdó di outo tin ku ta hür un vehíkulo i no ta paga pa e vehíkulo i tampoko no ta trese esaki bek. Ya pa algun dia doño di un vehíkulo di e marka Vitz tabata buskando su vehíkulo ku e la hür ku un hòmber. E hürdó no a pasa bek nunka mas pa paga e dianan ku e tabatin habri i tampoko no a trese e vehíkulo. Tambe e doño a bai warda di Polis na unda e la entrega un denunsia kontra di e hürdó. Despues ku esaki a bira konosí, Polis a haña e informashon ku na Ronde Klip mester tin un vehíkulo bandoná. Ora a bai na e sitio a bin ripara ku ta e vehíkulo ku ya e doño tabatin algun dia ta buska. Pa medio di un kran polis a laga konfiská e vehíkulo bai warda kuné pa mas investigashon.


text:
Diasabra mainta, cuminsando su dia cu el a haci aña, Prome Minister Evelyn Wever-Croes a asisti na e evento di Stichting Faciliteiten Scouting Aruba, SFSA. E centro di scouting y di campamento SFSA a finalisa nan facilidadnan renoba y nobo cu lo yuda pa e trabou grandi cu e organisacionnan aki ta haci pa nos hobennan.
“Mi ta hopi impresiona cu e buniteza di e centro di scouting y di campamento SFSA pero tambe mi a keda hopi impresiona cu e paz y trankilidad cu e luga ta brinda. E luga ta transmiti un zonido di e hobennan cu ta inspira bo y ta duna e siguridad di sa cu eynan tin adultonan, lidernan cu ta traha cu nos hobennan, yuda nan, formanan y unda tin mester, trece nan bek riba e bon caminda”, Prome Minister a duna di conoce.
Prome Minister, hunto cu sra. Sharine Geerman y miembronan di Aruba Blacktie Foundation, cu ta un fundacion cu tambe a yuda cu recaudacion di fondo pa e proyecto wordo realisa, a haya un recorido y a admira e beyesa di e centro y tur loke e centro por brinda nos hubentud.
Premier di Aruba a felicita e centro cu e renobacion di nan facilidad y e construccion di un modular cu lo wordo uza pa sala pa tene reunionnan, cursonan y charlanan. E logro aki sigur ta danki na e esfuerso conhunto di hopi hende.
Prome Minister a gradici tambe SFSA pa e bunita trabou cu nan ta haci cu ta impagabel y cu un balor enormente grandi. Tambe Prome Minister a gradici nan pa e bunita bouquet di flor cu el a ricibi pa su cumpleaño.
“Den un comunidad manera Aruba, y especialmente awo cu Covid, ta tuma nos tur pa yuda nos pais. Mi ta gradici boso tur pa e trabou cu boso ta haci pa nos Aruba. Danki di curason tambe na tur esnan cu a yuda realisa e proyecto aki pa nos hobennan cu ta e fundeshi di nos pais”, Prome Minister a bisa den su discurso cortico diasabra mainta.


text:
Mester aplica pa prolongacion
FASE manera cu Aruba a bin ta conoce ta yegando su final. Sin duda un ayudo financiero di Gobierno pa miles y miles di hende cu di un dia pa otro a bay na 0.
Un ayudo y sosten financiero cu Minister Glenbert Croes a anuncia, sin sa ta con lo logr’e pero cu a comproba cu unda tin boluntad y bon intencion, Dios ta habri e caminda. Esaki ta conduci na un ayudo cu a sustenta nos comunidad den temporada di crisis nunca antes visto ni biba tampoco, te cu awo.
E proceso no a bay sin su erornan, e no a bay sin su ‘glitch’nan. Pero e ta un proceso cu no tabata existi. E ta un proceso literalmente inventa di un anochi pa mainta, cu a crea y causa problemanan den caminda. Un tardansa enorme, flexibilisacion di rekisitonan, a suavisa e exigencianan pa por acomoda mas hopi ciudadano cu ta posibel. Pues di nada, como unico pais na mundo, Aruba a conoce e sosten financiero FASE.
Esaki awo ta yegando su final. Ultimo dia di pago ta fin di September.
Kico lo bin despues, Minister Glenbert Croes y su team ta trahando riba dje. E siguiente etapa tin tur prioridad, un solucion duradero y sostenibel, cu apoyo legislativo necesario, pues un solucion structural permanente.
Manera e mandatario a expresa, “E tin tur confiansa cu e proximo etapa tambe lo sa di ofrece e alivio y sustento necesario na tur hende cu tin 0 entrada”.
E recordatorio di Minister Glenbert Croes: “No ta pasobra bo ta hayando FASE awe kiermen cu e prolongacion ta bay automaticamente. NO! Mester registra di nobo prome cu 15 di augustus. Pa esunnan cu awo a perde trabou, e ultimo dia pa aplica pa prome biaha pa FASE tambe ta 15 di augustus y lo bo ricibi FASE solamente pa luna di augustus y september”.
9 augustus 2020


text:
Anthony Philomeno Minguel, (Atletismo)
Deportista- Dirigente Atministrativo – Dirigente Tékniko
mihó konosí komo Tònchi, a nasé dia 13 di yüni 1942.
Komo Atleta : Sr. Anthony Minguel mihó konosí komo” Toonchi” a kuminsá ku
Deporte komo mucha di skol na St. Thomas College, hungando futbòl i beisbòl.
Na edat di 13 aña e a sera konosí ku atletismo serka broedernan di Don Bosco na Brakkeput (“jongenstad”).
Den 1959 na edat di 17 aña e a kuminsá práktika atletismo den stadion di Rif. Su eventonan tabata pushamentu di bala di heru, tira sper di disko.
Komo atleta den aña 1970 e a kompetí na e “Juegosnan Centro Amerikano i del Caribe na Panama tirando sper i na 1972 den e kampionato Centro Amerikano i del Caribe na Jamaica.
Komo Entrenado: Na 1974 Sr. Minguel a sigui un kurso di entrenadó di atletismo na Springfield College na Mass U.S.A.
Na 1975 kurso di entrenadó na CDOM, Mexico City.
Na 1975/1976 kurso di entrenadó i atministrashon deportivo ma Utrecht Hulanda na ofisina di KNAU .
Na 1982 seminario atministrashon deportivo na Roma Italia.
Na 1986 i 1988 kurso atministrashon deportivo na San Juan Puerto Rico.
Na 1987 kurso di alto nivel di atministrashon deportivo na Roma Italia.
Na 1997 Seminario alto nivel di atministrashon deportivo rumbo aña 2000, na Nassau Bahamas.
1987/1990 Entrenadó di atletismo na Lagoen.
1981/1990 Entrenadó di Atletismo Westpunt.
Komo Dirigente: Na 1960 Sr. Minguel ta lanta e promé klup di atletismo era nobo na Kòrsou i na 1964 e klup”Olimpic” su statutonan ta keda aprobá pa gobernador.,
Na 1962 Sr. Minguel ta reaktiva “Nederlands Antilliaanse Atletiek Unie”
Na 1966 Sr. Minguel ta reaktiva i juda “Curacaosche Atletiek Bond”
Na 1967 e ta forma e promé Komishon Tékniko di atletismo di Korsou.
Na 1962 te ku 1972 miembro di direktiva di” Nederlands Antilliaanse Atletiek Unie”.
1966 te ku 1970 miembro di direktiva di “Curacaose Atletiek Bond”.
1972 te ku 1994 Sr. Minguel tabata presidente di “Curacaose Atletiek Bond”.
1972 te ku dia di awe sr. Minguel ta presidente di “Nederlands Antilliaanse Atletiek Unie”.
1998. Sr. Minguel ta bolbe wòrdu eligí komo presidente di “Curacaose Atletiek Bond”.
1990 te ku 1998 Presidente di Confederashon Centro Americano i del Caribe.
1991 te ku 1995 vice presidente di e federashon di atletismo di North Amérika Central Amérika and Caribean (N.A.C.A.C.)
1999 Eligí atrobe komo Vice Presidente di (N.A.C.A.C.).
1990 Eligí komo miembro direktiva di “Nederlands Antilliaanse Olympisch Committee” (Vice presidente ).
Representá Antia Di 1970 te ku 1999 Sr. Minguel representá Antia komo Delegado i coach/ delegado múltiple biaha na kampionato nan di Centro Amerikano i di Caribe i mas.
Na kongresonan di International Amateur Athletic Federation:
1982 ,Grecia
1984 Los Angeles
1985 Stuutgart
1987 Roma
1989 Barcelona
1991 Tokyo
1993 Stuttgart
1995 Goteborg
1997 Grecia
1999 Sevillia
I.T.O. Na 1987 Sr. Minguel a keda nombra dor di I.A.A.F. komo “International Technical Officia”l i a traha komo tal na diferente kampionato.
1989 San Juan, Bogota, Barcelona i Mexico
1992 Bahamas
1993 Stuttgart
1995 Mar del Plata
1996 Atlanta
1998 Annecy Fransia.
1999 Barbados ei sr. Minguel a fungi komo hefe di kampeonato
Organisado Na 1985 sr. Minguel ta organisá e promé kampionato Centro Amerikano i di Caribe pa infantil 9 muchanan di 10 13 aña . Kual a wòrdu organisá aki na Kòrsou.
E a organisá High Level trainings-kamp pa atletanan di e miembronan di CAC na Nurtingen Alemania promé ku kampionatonan mundial di atletismo (1995-1997-1999)
Na dos okashon a organisá aki na Kòrsou kampionato “Cross Country “di CAC.
Na 1988 a organisá e promé “Dutch Caribbean Invitational” i na 1997,1998 i 1999 e a hasi e Kampionato di Antia un evento International introdusiendo e “Dutch Caribbean Championships” kaminda vários atleta di área na nivel a tuma parti.
Gratifikashon; Riba postulashon di “Curacaosche Atletiek Bond” komo kandidato pa dirigente di aña sr. Minguel a wòrdu skohe kuater 94) bes komo dirigente di aña. E último dos bes nan na 1978 i 1985.
Na 1989 sr. Minguel ta risibí for di man di e presidente di atletismo “The I.A.A.F. Veteran Pin” komo mérito pa su trabou valioso hasi pa atletismo tantu den su pais International.
Na 1990 sr. Minguel ta risibí un plaka di mérito serka diputado di deporte sr. G. Hueck pa su trabounan valioso den atletismo. Aki na Kòrsou i tambe pa e hecho ku a wòrdu elegí pa promé bes komo presidente di e federashon di atletismo di Centro America i de Caribe.
Na 1993 riba un petishon hasi pa “Nederlands Antilliaanse Atletiek Unie” i “Curacaoseche Atletiek Bond” pa un kondekorashon real e ta risibi ‘Ere Medaille in Goud in de Orde van Oranje Nassau”


text:
WILLEMSTAD – Maksimalmente 10 mil hende por drenta Kòrsou na yüli for pais ku riesgo abou. Manera Hulanda i otro pais oropeo oksidental ku tampoko no tin karentena.
Esaki ta loke gobièrnu ke logra. Espesialmente for di e sektor turístiko ku ta sufri tin hopi preshon pa habri pronto.
“Si fronteranan no habri, mayoria di hotèlnan ta indiká ku den e lunanan binidero nan lo sera, te ora e próksimo temporada di hopi turista kuminsá fin di aña. Loke lo nifiká retiru masal den e sektor”. minister Steven Martina di Asuntunan Ekonómiko ta bisa. “No lo ke evitá esaki.”
Tèst obligatorio
E máksimo di dies mil hende, inkluso e yunan di Kòrsou ku ke regresá na e isla, mester hasi un tèst promé ku nan sali. Tambe e biahero mester mèldu keho ku eventualmente ta indiká kontaminashon di corona riba un formulario i keda aksesibel na e isla pa outoridatnan.
For di 12 di yüni Kòrsou ta habri frontera tambe ku e islanan BES. Ki ora por biaha pa Sint-Maarten i Aruba ta dependé di e paisnan aki i si nan ke habri nan fronteranan ku Estádos Unídos, segun gobièrnu.
Posibilidat pa sigui turista ku app
“Nos ke pa habri frontera pero esaki mester sosodé mas seif posibel. Aki salubridat di pueblo tin prioridat”, Paul Pennicook, direktor di Curaçao Tourist Board (CTB) ta enfatisá.
A redaktá diferente protokòl, por ehèmpel pa registrá kon e turistanan ta move na e isla, e ta konta. Por ehèmpel un app por registrá e moveshonnan di un turista i ku ken e tabata den kontakto. Tambe ta bini direktivanan nobo pa restorant. Probablemente turistanan mester reservá obligatoriamente. Pa si ta nesesario, hasi e investigashon di kontakto despues mas fásil.
“Ta investigá tur e plannan aki i mester elaborá nan ainda”, Pennicook ta splika. Tambe tin kuestion di hasi kapa di tapa boka obligatorio na okashonnan kaminda tin hopi hende.


text:
AVB sosteniendo clubnan di futbol
Marcando tereno cu santo blanco
ORANJESTAD, Aruba – 16 di juni 2021: Un biaha mas Arubaanse Voetbal Bond (AVB), como e federacion di futbol, ta sigui sostene e clubnan y ta sigui brinda asistencia na unda cu tin necesidad y na unda cu ta posibel. E biaha aki AVB mester a interveni pa asina por a yuda e clubnan cu santo blanco pa por marca veld, no solamente pa ora di training, pero tambe pa ora e clubnan organisa nan wega. AVB a pasa na veld di Rooi Afo pa mira con ta bayendo cu e entregamento di santo.
“Despues cu mi persona a ser acerca pa e dirigentenan cu tin un problema pa nan por yega na santo blanco mi a tuma esaki como mi deber y obligacion pa yuda y bin cu un solucion. Nos sa cu tin un moratorio riba santo blanco, pasobra e reserva cu DOW tin na e momentonan aki ta destina por si acaso bin un calamidad y mester drecha e beachnan, nan por haci esaki rapido. Nos ta un pais turistico y ta conoci pa nos beachnan cu santo blanco y alabes nos ta den e periodo di horcan y pa e motibo aki tambe ta dificil pa haya santo blanco”, asina presidente di AVB, ing. Richard Dijkhoff, a bisa despues cu clubnan a acerc’e buscando un solucion.
Manera semper el a haci su maximo esfuerso y cuminsa move y pone tur cos cana pa asina por logra bini cu un solucion. El a tuma contacto hasta cu minister presidente, kende alabes ta minister di infrastructura y a splica su persona riba e situacion existente. A hasta cancela cierto weganan pa motibo cu no por marca veld. “Na momento cu a presenta e problema aki na e minister President, el a brinda su cooperacion mesora”, segun ing. Richard Dijkhoff. Asina ey por a logra cumpra santo blanco pa repartie na e clubnan di AVB.
Esaki ta e tarea di Arubaanse Voetbal Bond y un biaha mas por mira cu ta duna un man na e clubnan. Santo blanco ta necesario, pasobra no por marca tereno c’un otro tipo di santo na e momentonan aki. “Nos a haci lo maximo, hopi movemento, mester a dialoga, papia y convence. Nos ta gradici nos minister presidente, kende ta minister di infrastructura, pero tambe director di DOW, ing. Marlon Croes. Na momento cu a sinta cu ne, a splic’e di e necesidad existente pa santo blanco e no a duda y e la duna su cooperacion y awe a cuminsa reparti santo blanco pa alrededor di diesocho pa binti club na Aruba”, di acuerdo cu ing. Richard Dijkhoff.
Mainta trempan truck a sali cu santo blanco pa SV Estrella, Rooi Afo, SV Dakota y asina a sigui. Gilmar Croes, presidente di SV Dakota, a expresa di ta contento pa ricibi e santo blanco. E uzo di esaki ta masha importante. “Nos ta gradici AVB p’e santo blanco ricibi”, tabata su palabranan.
Esaki lo yuda cu e preparacion, wega y training di diferente liga. SV Dakota tin diesun team y dies liga y santo blanco ta un di e necesidadnan mas grandi durante un campeonato. E lo yuda cu preparacion di veld, mantencion y marcamento pa e futbolistanan por train mas comodo posibel.


text:
Club
RCA vs Riverplate den “Derby di Capital”
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...


text:
Oranjestad – Gobierno a haya hopi pregunta y comentario riba e filanan largo cu tin na diferente compania di transferencia di placa. Nos tin atencion pa esaki y ta den contacto cu Banco Central kende ta monitoria e situacion pa wak si mester bin cu cualkier restrincion. Pero ta bon pa nos tene cuenta cu algun aspecto.
Distancia social y sistema informal
COVID19 ta trece cune cu tur compania mester aplica distancia social y esaki ta crea rijnan mas largo cu normal na compania di transferencia di placa. Banda di esaki tur esnan cu tabata haci uso di e sistema informal pa manda placa den exterior manera, por ehempel, cu ‘encomiendas’ via barco of avion, awor ta obliga di haci uso di e sistema financiero formal via banconan comercial y negoshi di transferencia di placa. Ainda tin hopi hende cu no tin un cuenta di banco y esaki ta pone cu nan no por usa banconan comercial pa manda placa afor y mester haci uso di companianan di transferencia di placa.
Limita suma di transferencia pa dia of pa luna
Banco Central ta monitoria e companianan di transferencia di placa. COVID19 ta trece cune cu mas yudansa ta wordo manda y ricibi for di exterior. No solamente estranhero ta manda placa afor, pero localnan tambe ta haci uso di companianan di transferencia di placa pa manda placa pa famia y studiante den exterior. Pa e motibo aki no por djies tuma decision di stop tur transferencia pa exterior. Locual si ta wordo evalua ta pa limita e suma di placa cu por wordo transferi pa dia of pa luna. Gobierno ta den espera di un conseho di Banco Central riba e limitacion aki.
Pago cu bon di cuminda enves di placa
E filanan largo a trece cune hopi inquietud den Pueblo. A bin varios keho dilanti indicando cu no lo ta husto cu Aruba ta haya placa fia pa yuda esnan na Aruba y e placa aki ta wordo saca fo’i Aruba pa bay yuda otro Pais. Por ehempel, e 950 florin di FASE ta un yudansa cu Pueblo ta desea di mira keda den Aruba su economia. Si dado caso por comproba cu e fondonan aki no ta wordo usa pa consumo local, Gobierno lo por bay over na duna yudansa den forma di “bon di cuminda” en bes di den placa. Lo evalua e situacion pa wak si mester tuma e paso aki.


text:
Djabièrnè dia 6 ougustus y dia 13 ougustus Registro Sivil lo habri speshal for di 08.00 or te 14.30 or pa yuda penshonadonan ku ta kobra penshun di SVB-Kòrsou.
Tur penshonado ku a risibí un karta di SVB-Kòrsou por pasa libremente pa buska
un Verklaring van Woonplaats ku mester manda na SVB-Kòrsou pa
prueba ku nan ta kai den kategoria di esnan ku tin derecho pa risibí nan sèn
kòrtá y nan kerstbonus bèk.
Pa e situashon speshal aki Registro Sivil lo no kobra pa e Verklaring van Woonplaats.
E ta grátis, si bo ta pasa riba un di e djabièrnènan ya menshoná.


text:
Oranjestad – Diamars den oranan di mainta informacion a drenta cu ariba lama pazuid di Aruba, durante un candela dos persona lo a kima.
Informacion no oficial a indica cu e boto aki lo a sali for di Aruba, rumbo Venezuela.
Ariba lama dado momento lo a bay pasa gasolin pa e boto y aki nan algo a bay robes.
Boto den cercania a wak diripiente vlamnan grandi.
Den un fraccion di seconde, e candela a sink e boto.
Dos persona local abordo a bula na awa, pero ya un di nan di edad a ricibi kemaduranan serio di tercer grado, cu ta kemadura hopi grave. Aparentemente parti ariba di e meneer di edad, lo a ta caminda cu e candela haci mas daño, esta cara, torso y mannan.
E otro persona cu ta mas jong a haya kemadura, pero menos serio.
Un boto cerca cu a wak tur cos a rescata nan y trecenan tera. Eynan ambulancenan a transporta ambos pa hospitaal, caminda un team special tawata wardanan.
Segun nos por a compronde, personanan cu kemaduranan asina serio lo mester wordo manda den exterior cu urgencia, mirando cu e chance pa haya infeccionnan ta sumamente grandi.


text:
odesur
-
Lima2019
Cuerpo Tecnico cu reunion cu Odesur
Durante e Weganan Panamericano Comision Tecnico y Directiva ta den pleno trabou cu e meta pa mehora y analisa su…Read More »
-
News
Nicole Hoevertsz ta papia riba e importancia di e bishita di Odesur
Secretaria General di COA, Nicole Hoevertsz ta papia riba e meta y importancia di e bishita di Odesur na Aruba.…Read More »
-
News
Dr. Juancarlos Quiceno ta elabora riba e dos pruebanan realisa
Medico di Odesur, Dr. Juancarlos Quiceno ta elabora riba e dos pruebanan realisa cu e atletanan de Pesas y Landamento.…Read More »
-
News
Fabio Ramirez propisto di bishita
Director tecnico y director de desaroyo, Sr. Fabio Ramirez ta conta nos di e proposito di e bishita di Odesur…Read More »
-
News
Odesur ta na Aruba
Ehecutivonan di Organisacion Deportivo Suramericano(Odesur) ta na Aruba unda nan a reuni cu Comite Olimpico Arubano. Actualmente ta di bishita…Read More »
-
News
Nicole ta conta di Rosario
Presidente di e Comision di Coordinacion di ODESUR pa e Juegos Suramericanos de Playa, Rosario 2019 sra. Nicole Hoevertsz ta…Read More »
-
Cochabamba
Ceremonia Apertura Cochabamba2018
Bunita ceremonia di apertura di e di XI Juegos Suramericanos Cochabamba 2018. Nos delegacion di Aruba a luci un bez…Read More »
-
Cochabamba
Bandera di Aruba na Bolivia
Un momento hopi bunita caminda cu e bandera di Aruba ta bai halto y e himno di Aruba ta resona…Read More »
-
Cochabamba
Aruba presente na Cochabamba
Diahuebs merdia, e delegacion Arubano participando na e Weganan Suramericano Cochabamba 2018 a keda oficialmente yama bon bini na e…Read More »
-
Cochabamba
E dia a yega
“E dia tan spera a yega!!!! E Weganan Sur Americano #Cochabamaba2018 ta aki y e miho atletanan di e continente…Read More »


text:
31 YÜLI 2011 – Nos a menshoná riba nos página di wèp diferente biaha kaba kiko ta e normanan di WHO (World Helath Organization). E ora ei nos a sali for di e norma ku ta relashoná ku un periodo di tempu di 10 minüt. Sinembargo WHO konosé otro norma tambe, relashoná ku un promedio di 24 ora. WHO ta bisa ku un persona (medial), midí pa un periodo di 24 ora, no tin mag di wòrdu eksponé na un nivel di dióksido di suafel ku ta mas haltu ku 20 µg/m3 (medial) (pronunsiá komo 20 mikrogram pa meter kúbiko). Den e gráfika akibou por mira kon e situashon tabata durante último luna na Kòrsou, bou di huma di refineria Isla (na altura di Beth Chaim). Luna pasá Isla a surpasá e promedio di 24 ora di WHO pa dióksido di suafel, bo por bisa, strukturalmente. Kiko ta e efekto pa salubridat? Mira aki pa haña un impreshon. SMOC ta remarká ku den e kaso akí solamente ta trata di dióksido di suafel. Loke no ta konosí ta dato di otro supstansha, pasobra no ta midi eseinan. Ma WHO ta afirmá ku emishon di dióksido di suafel hopi biaha ta bai kompañá di emishon di ‘co-pollutants’. Pa terminá: SMOC tin duele di tur hende, inkluso empleado di Isla, ku ta sufri di problema di rosea, asma òf pulmon.
Comments Off on PELIGER PA SALÚ BOU DI HUMA |


text:
Algun luna atras, pa ta exacto, riba 17 di augustus 2017 a drenta na vigor e decreto nacional Proteccion di Flora y Fauna di Aruba. E ley ta brinda proteccion na un cantidad di 69 bestia y 55 mata y ta un ampliacion di e Natuurbeschermingsverordening di 1995. E ampliacion di lista a tuma luga depues cu un comision a revisa e lista di e sortonan cu ya caba ta protegi internacionalmente bou di CITES y SPAW.
Departamento di Naturalesa y Medio Ambiente (Directie Natuur en Milieu - DNM) kier trece un serie di nota padilanti na unda ta elabora y enfoca riba algun sorto cu ta aparece den ley, y asina conscientisa, tambe educa, e pueblo riba e matanan y bestianan cu ta protegi.
E ley claramente ta describi cu ta prohibi pa mata, y causa daño, na un cantidad di mata y bestianan cu ta aparece den e decreto nacional Proteccion Flora y Fauna. Articulo 1 di e decreto ta ilustra e sortonan den detaye cu e nomber scientifico y e probabel nomber local. Den articulo 1 ta aparece esunan cu ta bou di menasa di extincion mundialmente, y cu nan ta aparece ainda na Aruba of tawata presente un tempo.
For di e lista di flora nos a scoge: 1. Agave Arubensis - Cuco di Indjan; 2. Agave rutenniae/ Rutteniae; 3. Brassavola nodosa - Orkidia (di Mondi); 4. Bursera simaruba - Palisia Cora;
5. Bromelia humilis - Teco.
Nomber scientifico: Agave arubensis
Nomber local: Cuco di indjan
Famia: Asparagaceae
E Agave arubensis, ta hay’e na un un sitio so na Aruba, bo ta hay’e riba calichi pazuid di Fontein, cerca di e drumidera y e ta crece unicamente na Aruba. E sortonan di agave endemico su existencia ta menasa door di construccion di casnan y bendemendo di matanan pa landscaping. E ta un mata endemico cu ta crece den forma di un rozet. E blachinan ta suculento y cu puntanan cu ta hinca (stekels). E ta floria geel.
Nomber scientifico: Agave rutteniae
Nomber local: no ta conoci
Famia: Asparagaceae
E sorto di Agave endemico aki ta crece solamante na Aruba. E Agave rutteniae ta hay’e na un sitio so na Aruba. Pero, probablemente ela desaparece. E sorto aki ta similar cu e sorto A. vivipara, pero e ta reconoci como un sorto apart. E sortonan di agave endemico aki, su existencia ta menasa door di construccion di casnan y bendemendo di matanan pa landscaping. E ta un mata endemico. E blachinan ta suculento y cu sumpiña Flornan ta geel.
Nomber scientifico: Brassavola nodosa
Nomber local: Orkidia di mondi
Famia: Orchidaceae
Den ultimo añanan, e cantidad di orkidianan aki a baha drasticamente den cantidad, door cu hende ta coy e matanan for di naturalesa pa pon’e na cas. Nan ta cultiva e mata localmente como un mata pa hardin. Door di esaki ta haya e mata aki na un sitio so na Aruba. E orkidianan aki ta crece den palo of baranca. Blachinan ta suculento y ta crece den forma di rozet. Flornan blanco cu piek piek biña. Fruta ta den forma di un webo.
Nomber scientifico: Bursera simaruba
Nomber local: Palisia Cora
Famia: Burseraceae
E Bursera simaruba ta crece na hopi parti di mundo, for di zuid di Florida te cu zuid di Mexico te cu parti noord di Sur America, y tambe ariba islanan den Caribe. Na Aruba e palo aki ta hopi scars y tin 7 di e matanan aki na Aruba. E palo di e matanan actual ta vital, pero, no tin matanan nobo. Door di esey su existencia ta bou menasa. E nomber “Pal’i sia” ta bin door cu nan tawata uza e palo pa traha siya (zadels). E ta crece riba calichi y ariba vegetacion di diabaas. E por crece te cu mas o menos 10 meter. E troncon ta color cora bruin (color di e indjan p’esey e nomber Indjan cora) cu casca manera scama na e troncon. Den tempo di secura e blachinan ta cay, flornan y simiya ta bira visibel. E flor ta blanco y chikito. E simiya ta color bruin cora 10 mm largo y hancho. E simiya tin un bida largo. Na Aruba esaki ta un excepcion. E ta un mata tambe cu ta medicinal. Na Aruba y Antiyas, nan ta herbe e casca di e troncon, y uz’e pa hor garganta y tambe ta bebe ora di verkoud of asma.
Nomber scientifico: Bromelia Humilis
Nomber local: Teco
Famia: Bromeliaceae
Durante di añanan e mata Bromelia Humilis a reduci hopi door cu hopi hende a saca e mata for di naturalesa. E matanan aki ta haya nan na cas di hende y ta uz’e como un mata di hardin. Solamente na un sitio isola na Aruba por hay’e y den cantidad limita. E ta un mata cu ta crece riba tera y ta crece den forma di rozet. Blachinan ta berde scur, diki, duro, tambe rand di e blachi ta skerpi cu haak. E blachinan paden ta crece color cora fel durante e temporada cu e ta florece. E flornan ta biña cu rand fini blanco y ta crece paden di e curason di e mata. E fruta ta un beishi.
Nos ta inclui potretnan di e Palisia cora y tambe esun di Orkidia di mondi y e splicacion ta saca for di buki: de inheemse bomen van de Benedenwindse eilanden di J.A de Freitas (1996), Arnolodo’s Zakflora di A.S.J van Proosdij (2012)y literatuur Aandachtsoorten binnen de Arubaanse Flora di A.H van Schaik y L.M Petrocchi (feb 1998).
Articulo 5 y 6 di e Natuurbeschermingsverordening ta duna splicacion kico exactamente ta prohibi pa haci y keda sin haci pa cu e sortonan. Pero tambe ta bon pa remarca cu articulo 19 ta duna e strafbepaling cu por yega te na un boet di 100,000 florin.
DNM kier a gradici tur departamento envolvi como tambe ministerio di Infrastructura y Medio Ambiente. Gradiciendo e colaboradornan di foto di e sortonan. Cortesia di foto duna door di Stimaruba y Sr John A. de Freitas (CUR)


text:
Campeonato HEINEKEN fast pitch di Aruba Softball Bond a continua riba veld di Flatstone. Den categoria AA e dos ekiponan...Read more
Sra. Lila de Cuba ta un Arubiano di bon curason cu tin su compania di carga na Miami, Florida y...Read more
Scol di Natacion Ban Progresa ta participa na tur su alumno y nan mayornan y tambe na tur interesado (hoben...Read more
Diabierna anochi den CDGPT na Dakota a ranca sali otro grandioso Copa Don Elias Mansur. Despues di un bon wega...Read more
Aruba Triathlon Association a organisa cu ayudo di su sponsornan:Guardian Group y Lotto pa Deporte, dia 27 di Augustus ultimo...Read more
Campeonato HEINEKEN fast pitch di Aruba Softball Bond a continua biento en popa riba veld di Flatstone. Den categoria AA...Read more
Directiva di sv RCA ta participa na tur su miembronan cu "algemene leden vergadering" ta diaranson 14 di September pa...Read more
Recientemente un delegacion di tennis a biaha pa nos hermana isla di Corsou unda cu nan a participa den e...Read more
Un evento cu den e ultimo añanan a bira hopi popular bou di nos mucha y hobennan, cu ta practica...Read more
E dianan 31 Augustus pa 4 September proximo un delegacion den e deporte di landamento sincronisa lo biaha pa Puerto...Read more
Algun aña atras e federacion di baseball ABBA a bin cu e lema "Ban hunga baseball den un bon ambiente...Read more
Campeonato HEINEKEN fast pitch di Aruba Softball Bond a continua diadomingo riba veld di Monserat den curason di Noord. Den...Read more
Di 26 pa 28 di Augustus lo tin e di 22 edicion di ‘Aruba Internacional Pro-Am Golf Tournament’. Esaki lo...Read more
Aña Escolar 2016/2017 a caba di cuminsa, como tal IBiSA ta desea tur alumno, docente y tur scol di Enseñansa...Read more
Den e fin di siman di 26 y 27 di Augustus lo bay tin e di 9 Costa Rica Open...Read more
Un hoben cu a haya un chens di parti Fundacion Hoodchamps pa bay Hulanda, pa wak si e tin e...Read more
Den fin di siman a tuma lugar na Punto Fijo, Venezuela un camp training organisa pa e presidente di...Read more
Diadomingo anochi e Weganan Olimpico di Rio de Janeiro 2016 a yega su final cu e Ceremonia di Clausura den...Read more


text:
Cuenta anual 2020 di Ministerio di Asuntonan General:
MINISTER DI ASUNTONAN GENERAL TA TRAHANDO CU 22 PERSONA COMPARA CU 125 DI E MANDATARIO ANTERIOR
85% menos y un averahe di 9.4 miyon menos!
Recientemente Prome Minister, bou tur transparencia, a entrega su Cuenta Anual 2020 na Parlamento di Aruba. E cuenta anual aki ta refleha tur loke a sosode durante 2020 y ta reflexiona riba e tereno di asuntonan general, integridad, temadi personal, innovacion y energia. Por ultimo tin un capitulocu ta atende cu con Gobierno ta mira e temponan dilanti.
Pa loke ta trata gastonan di personal di oficina di AsuntonanGeneral, Prome Minister a indica cu esaki a wordo bahadurante e gobernacion di Gabinete Wever-Croes compara cu e gastonan di e gabinete di Mike Eman. Por conclui cu tin un diferencia grandi den maneho di consehero/cordinadornancompara cu e Gobierno anterior.
Minister di Asuntonan General ta trahando cu 22 persona compara cu Mike Eman kende a traha cu un total di 125 coordinador. Prome Minister a baha e gasto di personal cu85% den su ministerio cu ta un averahe di 9.4 miyon. Esaki tae resultado na momento cu Gabinete Wever-Croes a introduciun organogram na 2017 indicando cu cada ministerio por tin25 personal den cada bureau.
Ademas tambe a baha gastonan di promocion y mercadeo. Cu menos hende y menos recurso, e ekipo cu ta laboradiariamente cu Premier Evelyn Wever-Croes lo sigui duna nan aporte pa por logra e vision di Gabinete Wever-Croes 1.
“Gabinete Wever-Croes a drenta 2021 cu un energia positivopa purba logra tur e metanan stipula prome cu Corona virus y lo sigui traha na bienestar di nos pueblo y lucha pa lanta beknos economia y haci’e uno fuerte y resiliente”, Prome Minister a duna di conoce.
E cuenta annual di asuntonan general ta disponibel online pa comunidad di Aruba. Por haya e Cuenta Anual 2020 di Ministerio di Asuntonan General ribahttps://issuu.com/gabinetewevercroesaruba/docs/jaarverslag2020?fr=sZTVjNDIwOTgzNQ


text:
DECLARACION DI INTENCION PA FORMACION DI GOBIERNO 2021-2025
Partidonan Movimiento Electoral di Pueblo (MEP) y RAIZ,
Considerando:
- Cu e resultado di eleccion di dia 25 di juni 2021, ta duna MEP cu 9 asiento y RAIZ cu 2 asiento un mayoria den Parlamento di Aruba;
- Cu e programanan di MEP y RAIZ ta duna espacio pa traha hunto y pa reposiciona e rumbo di nos pais;
-
- E deseo di partidonan pa forma un gobierno solido pa e periodo 2021-2025 basa riba integri-dad, bon gobernacion, finansas publico balansa, recuperacion economico a base di desaroyo sostenibel, unda e ser humano y e bienestar di henter nos comunidad ta central;
Ta declara
E intencion pa forma hunto cu e partidonan MEP y RAIZ, e coalicion pa e gobierno nobo di Aruba pa e periodo 2021-2025, a base di entre otro e siguiente prioridadnan y puntonan di salida:
1. INTEGRIDAD: Democracia di nos pais y bon gobernacion ta depende di e capacidad y in- tegridad di esnan cu ta ocupa posicionnan clave den e aparato (semi) gubernamental. P’esey ta importante pa garantisa gobernantenan integro den gobernacion y procesonan integro den e aparato gubernamental y companianan estatal. Ta sigui eleva “integridad” na nivel ministerial dunando contenido na Bureau Integriteit, Defensor di Pueblo y Corporate Governance Code pa companianan estatal a base di un “integriteitsbeleidsplan”. Ademas ta busca ratificacion di e Convencion di Nacionnan Uni contra corupcion di 2003.
2. ACUERDONAN CU HULANDA: E acuerdonan cu a wordo cera cu Hulanda a base di “landspakket” ta wordo respeta y lo delibera cu Hulanda pa un optimo implementacion na bie- nestar di nos comunidad.
3. RECUPERACIONECONOMICO:Ungobiernopro-activoparebibaeconomiacuetarea principal di facilita inversion y produccion den sector priva den consulta y coordinacion cu dicho sector. E Masterplan “Repositioning our Sails: Aruba’s mission driven model for eco- nomic recovery & resilience” lo ta fundeshi pa futuro desaroyo y pa por diversifica nos econo- mia conhuntamente cu sector priva y publico. Enfasis lo ta un economia di calidad en bes di cantidad.
4. FINANSAS PUBLICO BALANSA: Ta sigui baha gastonan innecesario y nos debe nacio- nal na un nivel manehabel, restructura e sistema di impuesto pa uno mas simpel y reforma e peso di impuesto di directo pa indirecto. Ta sigui cu e proyecto di “begrotingskamer”.
5. DESAROYOSOSTENIBELYMEDIOAMBIENTE:
ta wordo poni riba un proteccion di nos medio ambiente, crea mas oportunidad pa agri- cultura y un economia circular pa sigui duna contenido na e Metanan Mundial di Desaroyo Sos- tenibel.
6. DERECHONAN SOCIAL, CUIDO DI ADULTO MAYOR, NOS MUCHA Y HOBENNAN:
Den e proximo cuatro añanan, e empeño maximo di e gobernacion lo ta pa proteha e comunidad por medio di husticia social, pa hisa e nivel di siguridad, bienestar y calidad di bida, promove salud en general y salud mental en especial, pa na final contribui na un Aruba sigur, resiliente y duradero na unda ser humano lo keda central. Desaroya un maneho integral, duradero y sosteni- bel pa nos adulto mayor, brindando nan participacion optimal den nos comunidad. Lo pone mas enfasis riba e guia di nos hubentud, pa asina nos por brinda nos muchanan y hobennan mas perspectiva den bida riba tereno di enseñansa, deporte y cultura. Esaki lo yuda nan maneha fac- tornan cu por hiba nan den mal caminda como tambe problemanan den famia na tempo y efecti- vamente.


text:
Margrietstraat – Diabierna merdia un patruya di polis ta wordo manda cu hopi urgencia den Margrietstraat, caminda un persona lo a haya un baby di 2 aña su so canando ariba caminda.
Home Uncategorized Baby di 2 aña canando su so ariba caminda
Baby di 2 aña canando su so ariba caminda
Hopi liher polisnan a yega na e sitio y nan a acerca esnan cu a topa cu e criatura, na e mesun momento ey e mayornan di e baby a presenta.
E oficialnan na e sitio mesora a hala atencion debidamente di e mayornan y a mustranan riba e peligernan cu e mucha por a core riba caminda y cu ta danki na e bisiña atento cu a wanta e baby, evitando asina lo peor y a bati alarma mesora.


text:
WILLEMSTAD – SSC ta hopi satisfecho ku resultado ku studiantenan di SSC ta logra den region.Na 2012 gobièrnu a kuminsá bèk ku e programa pa duna finansiamentu pa studiantenan por studia den region. E tabata eksistí kaba pero promé ku esei tabatin 15 aña ku e no tabata tuma lugá.
E promé aňa a kuminsá ku un grupo chikí di 67 studiante. Gran mayoria a bai Merka. E kantidat a keda subi kada aña. Mientrastantu tin kasi 600 hóben ta studia den region di kua gran mayoria ta na Merka. E otro pais ku ta sigui ta Costa Rica, despues Colombia i Puerto Rico. SSC no ta na altura ku tin un grupo formal di studiantenan di Regio ku ta frakasa.
Asina Margit de Freitas a bisa den kombersashon ku Dulce Koopman
Margit de Freitas, direktor di SSC ta splika ku resultado dje studiantenan ta mas mihó kompará ku studiantenan ku ta bai Hulanda. Den region e kantidat di studiante ku tin éksito ta hopi mas haltu, el a bisa. Informashonnan den e sentido ku tin un grupo formal di studiante ku ta frakasá den region, ta un asuntu ku SSC no ta na altura di dje.
Ora ku gobiérnu a traha e programa aki, el a proyektá ku mas o ménos 80 porshento lo slag. Esei ta basá riba eksperensha dje tempu aya ku Hulanda kaminda ku ta 45 porshento so tabata slag. Gobièrnu a pensa ku region lo mester ta hopi mas altu i antisipá ku 80 porshento dje studiantenan ta slag. Mientrastantu ta resultá ku 90 porshento dje studiantenan ku bai den Region ta terminá nan estudio ku éksito.
SSC ta pendiente pa tende di gobièrnu si e aña aki tambe e ta haña 4 mion florin èkstra di supsidio pa por finansiá studiamentu den region. Den transkurso di aña e supsidio di SSC a sigui baha. SSC a splika ku e suma aki aki no ta sufisiente pa kubri e programa di region i na 2015 i 2015 gobièrnu a presupuestá 4 mion florin èkstra.
Studiamentu den region ta sali SSC mas tantu sèn ku Hulanda. Pasobra ora ku e studiante ta bai Hulanda, SSC ta paga un parti i DUO ta paga e gran mayoria. Den Region, ta SSC ta pag’é kompletamente. Si e no ta sufisiente e mayornan mester paga loke ku falta.
“E aňa aki ora ku nos a revisá e presupuesto ku parlamento a akordá na desèmber, ta resultá ku e 4 mion no ta aserka. Mi ta kere ku ta un fout”, Margit de Freitas a bisa. Entretantu un karta a bai pa minister di enseñansa, ku e petishon pa den e presupuesto supletorio garantisá e 4 mion pa SSC.
Mientrastantu SSC ta bisa tur studiante ku ke bai den region, pa mas sigur tuma un di dos eskoho pa den kaso ku algu bai robes, e studiante no keda sin un skol ku el a skohe.
E partisipashon aki sinembargo no a influenshá e interes grandi di hóbennan ku ta deseá di bai studia den region, segun De Freitas.
Outor Dulce Koopman


text:
LEIDEN – Pakiko tin tantu asesinato na e islanan karibense? I kon por baha e kantidat aki? Ku un banko di dato sientífikonan ke haña kontesta riba e preguntanan aki. Esaki por yuda hustisia i polis na e islanan pa baha e kantidat di asesinato.
“Sifra brutu” ta mustra ku e kantidat di asesinato na e islanan ta dies te binti bia mas haltu ku na Hulanda. Den relashon ku e poblashon di e islanan esaki ta enorme”, e sientífiko Marieke Liem ku ta guia e investigashon ta bisa.
E banko di dato ku Universidat di Leiden ta bai lanta, ta pa tur seis isla karibense den Reino. Den esaki lo warda dato importante di e kasonan, víktima, malechor i nan historia kriminal i nan sentensia. “E resultadonan na e islanan i na Hulanda lo yuda buska i sentensiá e sospechosonan”, segun Liem.
Ménos morto aki algun aña?
Si Hulanda i e islanan ke traha un maneho pa evitá e asesinatonan mas tantu posibel, e ora ei e proyekto aki ta ‘esensial’ segun e sientífikonan. Hustisia i polis no por hasi muchu ku solamente e sifranan di e kantidat di asesinato”, segun Liem
Guèn na Hulanda
E investigadónan ke sa kiko ta e relashon entre Kòrsou i Hulanda si ta trata di asesinato. “Ku e banko di dato lo bo por mira kon konflikto ta move. I kuantu e mortonan bou di antiano na Hulanda ta relatá ku konflikto na e islanan.
Asesinato importá?
Por tin algu otro na e islanan tambe, ku ta splika e sifranan haltu di asesinato, Liem ta atvertí. E asina yama ‘asesinatonan importá’ for di pais bisiña manera Venezuela. “Den sierto área i pais na Oropa, manera Montenegro, tambe bo ta mira ku hopi kriminal for di otro pais ta bini ei pa traha dil. I ta ei tin hopi likidashon.”
Importante
Na Hulanda tin un banko di dato asina kaba i e ta resultá masha importante. “Polis hulandes no tin solamente un bista general. Promé bo mester pasa Ministerio Públiko, Ofisina Sentral di Statistik, Konseho di Hurisdikshon i shete instansha mas pa haña un bon bista”, segun kriminólogo Marieke Liem.